Hitzaldiak, zinema eta Liburuen Nazioarteko Eguneko programa berezia Artiumen jarduera-agendan apirilean\nOsteguna, 2019(e)ko Martxoaren 28a 13:32\nAbigail Lazkoz artista bere lanaz eta Artium Bildumaren Oroi erakusketan ikusgai dituen artelanez mintzatuko da. Azucena Monge Trantsizio garaian helduentzako komikien boom-ean aitzindari izan ziren emakume komikigileez arituko da. Irakurraldiak, erakusketa bibliografikoa eta Anari-ren kontzertua Liburuen Eguna ospatzeko.\nLiburuen Nazioarteko Egunak eta Aste Santuko oporrek markatzen dute Artiumen, Arte Garaikidearen Euskal Zentro-Museoaren, kultur jardueren programa apirilean, baina nabarmentzekoak dira bi hitzaldi, bata Abigail Lazkoz artistarena eta bestea Ikus-entzunezko Komunikazioan doktore den Azucena Mongerena. Horien osagarri familientzako eta gazteentzako lantegiak, erakusketen bisita gidatuak eta zenbait zinema-saio.\nArtiumek gai oso desberdineko bi hitzaldi programatu ditu datorren apirilerako. Alde batetik, Abigail Lazkozek Artistak gurean programan parte hartuko du (apirilaren 10ean, asteazkena, 19:00etan), zeinaren bidez Bilduman artelanak dituzten artisten eta publikoaren arteko harreman zuzena izateko aukera ematen baitu Museoak. Lazkoz Antianimismo izeneko triptikoaren egilea da, hiri-bilbe konplexuak irudikatzen dituzten formatu handiko marrazkiak. Aurreko saioetan bezala, artistak Museoaren Emanaldi aretoan azalduko du nola ekiten dion sortzeko prozesuari eta ondoren, Hegoa Aretoan izango du jarraipena solasaldiak, haren artelanen aurrean.\nBestalde, Azucena Monge arte-hezitzaile eta Ikus-entzunezko Komunikazioan doktoreak emakume komikigileei buruzko hitzaldi bat emango du (apirilaren 16an, asteartea, 19:00etan). Mariel Soria edota Laura Pérez Vernetti izango ditu aipagai, besteak beste, Trantsizioaren garaian, helduentzako komikien boom betean eta feminismoarekiko konpromisoan oinarriturik eredu tradizionalekin eten eta egungo sortzaileei bidea ireki zietenak.\nFamilientzako eta gazteentzako lantegiak etengabeko osagaiak dira Artiumen programan, gaiak aldatuz badoaz ere. Hil honetan familientzako FamiliArtium lantegian (apirilaren 6an, larunbata, 17:00etan) arreta berezia eskainiko zaio soinuari; izan ere, parte hartzaileek, beraiek egindako ukipen-mikrofono sinple batzuen bidez, saiakuntzak egingo dituzte hotsekin eta Museoaren hots eta zaraten paisaia marraztuko dute. Bestalde, igandeetan Artium txikia egingo da, 3-5 urte bitarteko haurrentzat, eta Good Morning Artium!, 6-11 urte bitartekoentzat. Horietan familiek irudimena askatzeko aukera izango dute, erakusketetako artelan jakinen inguruan istorioak asmatuz, edota artelanak egiteko zein material erabili diren, eta zein diren bertan bizi diren pertsonaiak.\nAste Santuko oporrak direla-eta, familientzako lantegi berezi batzuk prestatu ditu Artiumek (apirilaren 18tik 22ra). Zer gertatuko ote litzateke baldin eta…? Izenburupean, eguneroko gauzak hartu eta itxura berria eta beste bizitza bat emango dizkiete parte-hartzaileek. Gainera, 18 urtera arteko gazteentzako hileroko lantegian (apirilaren 13an, larunbata) musika eta mugimendua elkartzeko, hots, dantza egiteko, ikusizko eredu sinple batzuk finkatuko dira.\nZinemak ere garrantzi berezia izaten jarraituko du Artiumen programan apirilean. Liburutegiak, Eric Rohmer zinemagile frantsesari eskainitako zikloaren barruan, hari eta haren La collectionneuse pelikulari buruzko dokumentazio zabala prestatu du, hilabete osoan bakarka ikusi ahal izango dena Liburutegian bertan. Gainera, CinémArtium izeneko frantsesezko zinema zikloaren barruan, Brahim Fritah-ren Chroniques d’une cour de récré pelikula proiektatuko da (apirilaren 23an, asteartea). Azkenik, Zinema eta arte garaikidea adinekoentzat zikloan, Vital Fundazioarekin elkarlanean, Robert Altman-en Vincent & Theo pelikula britainiarra eskainiko da (apirilaren 9an, asteartea)\nAparteko aipamena merezi du Artiumek apirilaren 12an Liburuen Nazioarteko Egunaren ospakizunari eskainiko dion programak. Prestatu diren jardueren artean arte eta kulturako testuen irakurketa jarraitua dago, egungo artisten argitalpen-proiektuei buruzko liburu erakusketa baten inaugurazioa eta Anariren kontzertua. Liburutegiak, gainera, bookcrossing eta «ustekabeko liburua»-ren mailegua programatu ditu egun horretarako.\nAzkenik, aipa ditzagun Museoko erakusketen (Oroi. Queda mucho pasado por delante, Bildumarena, riflepistolacañon, Jacobo Castellanorena eta Mirarien horma) bisita gidatuak. Asteazkenero egiten dira, 18:30ean eta igandero, 12:30ean. Apirilean eta Aste Santuko jaiegunetan, ostegunetik, hilak 18, astelehenera, hilak 22, Artium osorik izeneko bisita gidatuen eskaintza berezi bat egongo da, 12:30ean eta 18:30ean. Bertan, bisitariek Museo osoa ikusteko aukera izango dute, eta haren historiaren eta arkitekturaren xehetasunak ezagutzekoa, erakusketez gainera. Bisitak doakoak dira Museoko sarrera-txartelarekin. Asteazkenetan Zuk nahi duzuna da tarifa, egunero pentsiodun, ikasle eta langabetuei ezartzen zaiena berbera. 14 urtez azpikoek ez dute sarrera ordaintzen.\nArgibide gehiago Artiumeko erakusketak Abigail Lazkoz-en Antianimismo 1 (irudia)


Eta udal agintariak adi-adi egon ohi ziren alondegiko kontuetatik sartzen zen dirutzari begira, euren aurrekontuetan orekari eutsi ahal izateko. Irakurtzen jarraitzeko klikatu hemen.\nAramaiora maiz agertu zen Ricardo, Frantziska Kaietana Bengoa Ruiz de Azua bere amaren baserrira. Egonaldi haietako batean, 1889ko abuztuan, gustua eman zion arkatzari eta zenbait lekukotasun eder utzi zizkigun, gaurko argazki honetan ikus dezakegun bezala.\nTranbia elektrikoa Arrasaten\nDuela ehun eta hogei urteko jauzia egiten dugu gaur, gizarte garapena ahalik eta aurrerakoiena izateko garai hartako ikuspegi industrial eta sozialak nondik ikusteko. Ez dakit ote zekiten aitzindari haiek zein nolako garrantzia izango zuen etorkizunean garraio sistemaren...\nIkastetxe berriaren lehen harria 1932\nVelez de Mendizabalen artikulu berria. Gaur ikasturte berriari ematen zaio hasiera, berrikuntza askorekin. Duela 88 urte, Arrasaten berrikuntzak ere iragartzen ziren hezkuntza sisteman. Eta gaurko argazkiek Arrasateko ikastetxe berri baten eraikitze lanetako hastapenetara...\nGasteiz-Arrasate trenaren inaugurazioa\nJosemari Velez de Mendizabalen artikulu berria. Gaur 101 urte inauguratu zen modu ofizialean Gasteiz-Arrasate trenbidea. Irakurtzen jarraitzeko klikatu hemen.\nHETRUC: Hermandad de Trabajadores de Unión Cerrajera\nJosemari Velez de Mendizabalen artikulu berria. Gaur 85 urte, 1935eko irailaren 2an burutu zen Arrasateko Bedia Zineman, HETRUC elkartearen sortze-bilera orokorra. Gaueko 8´30ak ziren eta Unión Cerrajerako langileek aretoa bete zuten, han esango zenaz...\nArrasateko Abesbatza Juan XXIII.rekin Erroman\nJosemari Velez de Mendizabalen artikulu berria. Arrasateko parrokiako abesbatzak bidai bat egin zuen 1960ko abuztuan Erromara. Ez zeraman ekitaldi artistikorik eskaintzeko asmorik, turismo egitea baitzen helburu nagusia. Eta, ahal bazuten, Juan XXIII Aita...


Punturik gabe itzuli da taldea Galiziatik\nArgazkia: Lupe Llamosas\nDenboraldiko lehen partiduak urteko garapena finkatzen badu, jardunaldi hau modu ezberdinetan interpretatu daiteke.\nPartidua 12:30tan hasi zen Ferroleko errugbi zelaian eta Babyautoko mutilek lehen minutuan baloiaren jabetza galdu gabe Corey Simpsonek lehen entsegua lortu zuen. Agustin Cittadini joko zabaltzailearen ostikadarekin 0-7koa jarri zen markagailuan eta sentsazio onak bildu ziren taldekideen artean. Jokalarien artean Xabat Larrea eta Jokin Elustondo, 18 urteko harrobiko jokalariak, zein lehen taldearekin estreinatzen ziren.\nPartiduaren lehen uneetan etxeko jokalari pisutsuak aguantatu ostean, 17. minutuan Coruñako CRAT-ek zigor kolpe bat bihurtzea lortu zuen eta 5 minutu beranduago bere aldetik egin zuen Agustin Cittadinik 3-10 jarriaz. Agustin Cittadini, Sebastian Sedrán eta Facundo Paz-ekin Argentinatik etorritako jokalariak dira taldea sendotu eta beraien kalitatea emateko.\nJokoa hobetzen hasi zen talde galiziarra eta 36 minutuan markagailua berdintzea lortu zuten entsegu eta bihurketa berri baten bidez. Momentu honetatik aurrera Agustin Cittadinik zigor kolpe erraz bat utsegin zuen eta atsedenaldira joateko momentuan etxeko taldeak ostikada bat lapurtu eta entsegu berri bat egitea lortu zuen.\nBigarren zatiko 9 minutuan Agustinek beste bihurketa bat egitea lortu zuen, aldea txikituaz 17-13ra, baina 5 minutu eskasera CRAT taldeak aldea handitzea lortu zuen beste ostikada batekin eta horrela iritxi ziren bi taldeak 78 minuturarte. Azkenean etxeko taldeak hirugarren entsegua egitea lortu zuen markagailua 27-13 utziaz.\nEsan beharra dago talde Zarauztarrari asko kosta zitzaiola bere 22tik ateratzea etxeko taldearen presioa zela eta. Gainera Jon Larrañagak bi txartel hori jaso zituen eta taldeak denbora luzez bat gutxiagorekin moldatu behar izan zuen.\nHirulaurden konpentsatua eta aurrelari sendoak ditugula irakur daiteke partidutik, baita aurkariek ezer oparituko dutela ere. Aurten akatsak garesti ordainduko dira.


23/07/2012 17:59 0 comentarios\nTestimonios y reflexiones sobre 25 años de lucha internacionalista en Euskal Herria\nEl blog askapena25.wordpress.com nace con el ojetivo de reunir testimonios y reflexiones de 25 años de lucha internacionalista en Euskal Herria a través de militantes que han aportado su granito de arena en el compromiso y trabajo realizado por Askapena en el último cuarto de siglo.\nMediante videos, textos y fotos, Askapena busca «recuperar la memoria colectiva de la solidaridad y el compromiso, sirviendo como unión de diferentes generaciones de militantes...\n23/07/2012 17:23 0 comentarios\nTratu txarrak salatu dituzte Argentinako General Guemes komisaldegian\nUztailaren 19an zabaldutako dokumentu honetan, General Guemes (Salta) herriko komisaldegian hartutako irudiak erakusten dira, atxilotuek jasaten dituzten tratu txarrak agerian uzten direlarik.\n20/07/2012 17:29 0 comentarios\nAMAIUR ikusgarria: Haien ametsa gurea da (prestaketa)\nKanalDude.TV 2012an, 500 urte betetzen dira Fernando katolikoa Aragoiko erregeak Nafarroa konkistatuko zuenetik. Gaur egun ere Amaiur eta bere gaztelua sinbolikoak dira gure herriaren memoriorentzat. Gaztelu elkarteak, Amaiur eta Baztan haraneko biztanleak urteak daramatzate beren historia berreskuratu nahian. Nafarroako konkistaren v. urteurrena ospatzeko ekimen guzien artean, Amaiurreko eta Mauleko gazteluko lagunak elkartu dira ikuskizun bat prestatzeko. Pier-Pol Berzaitz idazle eta taula...\n19/07/2012 19:08 0 comentarios\nEraikuntza enpresen aurkako ekimenak Ipar Euskal Herrian\nUztailaren 6an lurra eta etxebizitzaren aldeko kolektiboak deituta hainbat eraikuntza enpresen panelak ‘PROMOTOREAK = LAPURRAK!’ lemapean estaliak izan ziren! Action organisée par le collectif du droit de logement et de la terre, le 6 juillet 2012. Certains paneaux ont été couverts par des banderoles sous slogan "PRMOTEUR = VOLEUR!"\nHeldu den ekimena larunbaterako, uztailak 21, deitu dute. 16.30ean Miarritzeko kasinoan. PROCHAIN RDV samedi 21 juillet, à...\n18/07/2012 09:27 2 comentarios\nJose Luis ‘El vasco’ Mezo Bigarrenari buruzko dokumentala\nFabian Cabrera musikari argentinarra, Jose Luis ‘El Vasco’ Mezo Bigarrenaren bizitzari buruzko dokumentala prestatzen ari da. Aurrerapen gisa, bideo honetan, Uruguayko La Vela Puerca taldeko abeslarien testigantza jasotzen da.\nMezo Bigarrena algortarrak, Argentinan eman zituen bere azken urteak (1993an bere buruaz beste egin baitzuen Buenos Airesen), eta bertako eta Uruguayko musikarien errekonozimendua eskuratu zuen betirako.


Irekia Eusko Jaurlaritza - Gobierno Vasco :: Osakidetzako ikerketa-proiektuetan inplikaturiko pertsonen % 64a emakumeak dira\nIkerketa-jardueren buru diren emakumeen kopuruak gora egin du Bioaraba, Biogurutzeta-Bizkaia, Biodonostia eta Kronikgunen\nOsakidetzako zentroetan osasun arloko ikerketetan inplikaturiko 2.715 pertsonetatik 1.743 -hau da, % 64a- emakumeak dira. Horiek guztiak osasun arloko bikaintasunezko ikerketa garatzen dute Euskadin, Bioaraba, Biogurutzeta Bizkaia, Biodonostia eta Kronikgune osasun ikerketa institutuetan. Nabarmentzekoa da ere proiektu horien buru diren emakumeak geroz eta gehiago direla. Zehazki, ikertzaile nagusien % 50a baino gehiago emakumeak dira: 128 emakume, 251 bururen artean.\nBioaraba, Biocruces-Bizkaia, Biodonostia eta Kronikgune Osasun Ikerketa Institutuek ikerketa traslazionala garatzen dute. Hau da, beren jardueraren xedea da zientzia-ezagutzaren transmisioa praktika klinikora ahalik eta bizkorren igortzea, nazioarteko gomedioei jarraiki. Bai eta Ikerketa eta Berrikuntzaren inguruko prestakuntza ere.\nHori guztia, Osasun Arloko Ikerketa eta Berrikuntza 2020 Estrategiarekin (OAIBE2020) –Euskal Osasun Sistema Publikoan ikerketa eta berrikunzta bultzatzea xede bakarra duen lehen estrategia eta osasun arloko I+G+Bren egungo sendotze-etapa lantzeko erreminta nagusia-, Zientzia, Teknologia eta Berrikuntza Plana Euskadi 2020 (ZTBP) delakoarekin, Euskadirako RIS3 Espezializazio Adimenduneko Estrategiarekin eta Estatu eta Europa mailan ezarritako estrategiekin bat.\nIkerketetan azterturiko gaien artean nabarmentzekoak dira onkologia eta neurologiari buruzko I+G: sistemako jardueraren % 17a eta % 14a suposatzen dute, hurrenez hurren. Bigarren maila batean daude, ikerketa osoaren % 6aren gainetik, endokrinologia, psikiatria eta arnas aparatua.\nI+G+Bri loturiko ikerketa-jarduerak % 3,4 egin du gora 2018. urtean. Azpimarratzekoa da garapen-fasean dauden proiektuen kopurua -saiakuntza klinikoak barne- 2,5 aldiz biderkatu dela azken bost urteotan: euskal enpresa ezberdinekin elkarlanean proiektuen gorakada aipatu beharra dago ere, 5 proiektutik 59ra igaro baitira azken lau urteotan.\nOsasun Sailak eta Osakidetzak, beren zentroetan ikerketan inplikatutako profesionalekin batera, bat egin nahi dute Emakume eta Neska Zientzialarien Nazioarteko Eguneko ospakizunekin. Egun honen xedea da sarbide eta parte-hartze osoa eta ekaitatiboa bermatzea emakume eta neska zientzialarien, arlo honetan dagoen genero haustura murritze aldera.\nVitoria-Gasteiz, 2019ko otsailaren 11


Ezagut itzazu «Baztango Trilogia»ko bazterrak - Elizondo\nEzagut itzazu «Baztango Trilogia»ko bazterrak\nLerrook irakurtzen ari zara; oso litekeena da, hortaz, Baztan Haraneko magiak, izen bereko trilogian ezagututakoak, ere harrapatu izana. Bai liburuak grinaz irakurri badituzu bai El guardián invisible filma zineman ikusi baduzu, agian ezin diozu pentsatzeari utzi mitologia eta edertasun naturala itxuraz bereizezinak diren toki hura egon badagoen.\nZalantzak argitzeko, gu bisitatzeko gonbida luzatu nahi dizugu, Dolores Redondoren eleberriko agertokiak bertatik bertara ezagutu ditzazun. Zapal itzazu Salazar inspektorearen bizitoki den Iruñeko alde zaharreko kale alaiak..\nSenti ezazu kale horien eta Baztango lasaitasunaren eta joritasun naturalaren arteko kontrastea. Elizondora iritsitakoan, dasta itzazu txantxigorri gozoak, hark bezala, herriko gozategietan; senti ezazu hilerriko bakea edo zubiaren azpiko ibaiaren indarra…\nEta nahiago baduzu beste batzuen ahotik entzun, Trilogía del Baztan enpresak Elizondorako bisitaldi gidatu bereziak egokitu ditu eleberriaren tokiak ezagutzeko; maitasun handiz eta Dolores Redondok berak lagunduta prestatutako ibilbidea da. Anima zaitez istorio horren magia inspiratu zuten tokietan bertan bizitzera.\nUrte osoan. Urtaro aldatzen da Baztango paisaia, klima atlantikokoa izateaz gain baso hostoerorkorrak nagusi baititu.\nIbil zaitez bide errazetan, Xorroxin ur-jauzikoan, esate baterako.\nKontsulta ezazu Baztan haranaren inguruak ezagutzeko gomendatutako ibilbidea.\nBaztango trilogia, arrakasta handikoa, 30 hizkuntza baino gehiagora dago itzulita.\nFernando González Molinak zuzendu du filma, eta Marta Etura da protagonista.\nHizkuntzak Euskera, Francés, Inglés


II RIKARDO ARREGI KAZETARITZA SARIA\nEuskararen normalizazioak ezinbestez behar ditu euskaraz egindako kazetaritza eta komunikazio prestu eta modernoa, kalitatekoa eta garaian garaiko beharrizanetara egokitua. Helburu horren alde, Andoaingo Udalak II. Rikardo Arregi Kazetaritza sarirako deialdia egiten du Eusko Jaurlaritzako Kultura eta Hizkuntza Politika Sailaren dirulaguntzaz, ondoko hauek direlarik aipatu sari horren oinarriak:\nAndoaingo Udalak, euskararen erabileraren normalkuntzarekiko duen konpromezuak bultzaturik eta kontutan izanik, kazetaritza gizarte-bizitzan eragin itzela duen iharduera izaki, euskararen erabateko normalkuntzak ezinbestez behar duela euskaraz egindako kazetaritza prestu eta modernoa, II. «Rikardo Arregi» kazetaritza sariaren deialdia egiten du Eusko Jaurlaritzako Kultura Sailaren Lankidetzaz, ondoko hauek direlarik aipatu sari horren oinarriak:\n1989ko maiatzaren 15etik 1990eko maiatzaren 15era bitartean egunkari eta aldizkarietan, prentsa idatzian orohar, euskaraz argitaratuko lanek daukate sari honetan partehartzeko aukera.\n«Sekzioa» ataleko saria, lehen oinarrian aipatutako epean Epaimahaiaren eritziz mailarik altuena lortu eta gorde duen sekzioari emango zaio. Kasu honetan ez dute egunkari eta aldizkariek aldez aurretik ezer aurkeztu beharrik izango, Epaimahaia bera izango bait da jarraipena egingo duena.\n«Baloraziozko kazetaritza» ataleko saria, lehen oinarrian aipatutako epean prentsan argitaratutako baloraziozko artikuluetatik Epaimahaiaren eritzian hoberena denari emango zaio. Baloraziozko artikuluak deitzen direnetan sartzen dira, besteak beste, saiakerazko artikuluak. Fenomeno puntual eta konkretuen azalpenetatik areago doazen artikuluak izan beharko dute hauek, nahiz eta datuak ematen dituzten eta, beste zenbaiten artean, gertakizun konkretuetatik abiatuz egindako idazlanak izan. Sari hau erabakitzerakoan, Epaimahaiak oso kontuan hartuko ditu egileak aztergaiari buruz egiten duen hausnarketa edo balorazio propioaren sakontasuna eta zorroztasuna.\n«Herrietako aldizkariak» ataleko saria, lehen oinarrian aipatutako epean herrietako aldizkarietan argitaratutako artikuluetatik Epaimahaiaren eritzian hoberena denari emango zaio. Ez dute atal honetan partehartzerik izango literatura alorreko artikuluek, ez elkarrizketek, ez eta epe berorretan Argia, Deia, Egin, Eguna, Hemen, EI Correo Español, Diario de Navarra, EI Diario Vasco, Jakin, Navarra Hoy, Karmel, Herria, HABE edo Zutabe aldizkarietan idazlanen bat argitara eman duten idazleen artikuluek ere, atal horretako saria kazetaritzaren hastapenetan dabiltzanei zuzendua bait da.\n«Baloraziozko kazetaritza» sarira gutxienez ere hiru folio dituzten artikuluak aurkeztu ahal izango dira. Autore bakoitzak artikuluaren bost kopia eta/edo artikuluaren argitalpenaren bost kopia bidali beharko ditu 1990eko maiatzaren 25a baino lehen oinarri honen bukaeran ematen den helbidera, kartazalean, helbideaz gain, «11. Rikardo Arregi Saria - Baloraziozko kazetaritza» ere jarri behar duelarik.\n«Erreportaia» ataleko sarira gutxienez ere hiru folio dituzten lanak aurkeztu ahal izango dira. Autore bakoitzak erreportaiaren bost kopia eta/edo erreportaiaren argitalpenaren bost kopia bidali beharko ditu 1990eko maiatzaren 25a baino lehen oinarri hauen bukaeran ematen den helbidera, kartazalean, helbideaz gain, «11. Rikardo Arregi Saria - Erreportaia» ere jarri behar duelarik.\n«Herrietako aldizkariak» sarira edozein luzeratako artikuluak aurkeztu ahal izango dira. Autore bakoitzak artikuluaren bost kopia bidali beharko ditu 1990ko maiatzaren 25a baino lehen ondoren aipatzen den helbidera, kartazalean, helbideaz gain, «11. Rikardo Arregi Saria-Herrietako Aldizkariak» ere jarri behar duelarik.\nAutore bakoitzak nahi beste artikuluz partehartu ahal izango du 11. «Rikardo Arregi» Kazetaritza Sarian. Denboraldi horretan beste sariren batetara aurkeztutako idazlanak, ordea, ezin izango dira honetan aurkeztu.\nBokalak: -Elixabete Garmendia anderea, Jesus Etxezarraga jauna, Joserra Gartzia jauna eta Jose Mari Otermin jauna.\nIdazkaria: Andoaingo Udalak izenda dezana, hizpidez baina hautespiderik gabe jardungo duena.\n-«Sekzioa» atala, sekziorik hoberenari emango zaiona: 400.000 pezeta.\n-«Baloraziozko kazetaritza• atala, prentsan argitaratutako baloraziozko artikulurik hoberenari emango zaiona: 400.000 pezeta.\n-«Erreportaia» atala, prentsan argitaratutako erreportairik hoberenari emango zaiona: 400.000 pezeta.\n-«Herrietako aldizkariak» atala, herrietako aldizkariren batetan argitaratutako artikulurik hoberenari emango zaiona: 200.000 pezeta.\nSariei buruz Epaimahaiak hartutako erabakia 1990eko ekainean emango da ezagutzera, garai berean egingo delarik sari banaketa ere. Epaimahaiak lanen maila egokia ez eritziz gero hutsik utzi ahal izango du saria. Apelaezina izango da Epaimahaiaren erabakia.\nPello Zubiria (Usurbil, 1958)\nNerea Azurmendi (Legazpi, 1961)\nMartin Garitano (Bergara, 1963)\nJose Felix Azurmendi (Durango, 1941)\nAingeru Epalza (Iruñea, 1960)\nJoxean Agirre (Azpeitia, 1949)\nSaridunak: Pello Zubiria, Nerea Azurmendi, Martin Garitano, Jose Felix Azurmendi.\nSaritutako lana: Betaurrekorik gabe.\nSaridunak: Aingeru Epalza.\nSaritutako lana: "Nardagarria".\nSaridunak: Joxean Agirre.\nSaritutako lana: "Bertsolari txapelketa".\nSaridunak: Jon Andueza Altuna.\nSaritutako lana: "Egun bat Elenaren bizitzan".


Erabili Knock Mac bat zure iPhone-tik desblokeatzeko Gadgeten berriak\nZer moduz Mac-a desblokeatu behar izatea Knock-ekin? agian jende askorentzat horrek ez du inolako zentzurik, ez baitakite zer aipatu nahi dugun benetan. Knock-ek, Apple gailu eta ekipoetarako aplikazio dedikatua izateaz gain, izenak hauen erabiltzaileak praktikoki egin beharrekoa aipatzen du, hau da, ukitu egin behar du (gaztelaniara itzultzen badugu).\nBeste modu batera esanda, ordena desblokeatu Mac Knock-ekin, erabiltzaileak 2 ordenagailu izan behar ditu eskuetan, horietako bat Mac ordenagailu pertsonala da eta iOS gailu mugikorra ere bai, azken hau erabili behar du lehenengoaren sarbide pasahitza desgaitu ahal izateko.\n1 Nola desblokeatu dezakezu zure Mac Knock-ekin\n2 Sinkronizatu ordenagailuak Mac desblokeatzeko Knock-ekin\nNola desblokeatu dezakezu zure Mac Knock-ekin\nGoiko zatian jarri dugun bideoak dena adierazten du, non bere Mac ordenagailu pertsonalera hurbiltzen den erabiltzailea (arrunta) miretsi dezakezun, segundo batzuk igaro ondoren (eszenaren lehen zatian) poltsiko batean zerbait birritan kolpatzen du. Geroago (eszenaren bigarren zatian) poltsikoan zeukana iOS gailu mugikorra zela, hau da, iPhone bat zela, ikus daiteke. Hor kokatzen da guztiaren gakoa, geroztik desblokeatu Mac Knock-ekin, funtsezkoa da gailu mugikorraren pantaila bi aldiz sakatzea IOS-ekin (iPhone telefono mugikorra edo iPad tableta izan daiteke), automatikoki ekintza hau Mac-ekin ordenagailura zuzentzen den haririk gabeko komando gisa interpretatuko da. Blokeatutako pantaila pasahitza sartu beharrik gabe desagertuko da inork ez gaitzala idazten ikusi eta gero deszifratzen saiatu).\nBaina Zer konfigurazio egin behar da Apple ordenagailuetan? Beraz, lor dezakezu desblokeatu Mac Knock-ekin lehenik eta behin ordaindutako tresna deskargatu behar duzu (3,59 euro besterik ez), eta horrekin batera 2 fitxategi eskainiko dira, bata ordenagailu pertsonalean instalatzeko eta beste gailu mugikor bat.\nSinkronizatu ordenagailuak Mac desblokeatzeko Knock-ekin\nBai Mac ordenagailu pertsonalean instalatzen duzun aplikazioa eta bai iOS gailu mugikorrarekin egingo lukeen zatia haririk gabe sinkronizatuko dira, Bluetooth 4.0 edukitzeko beharrezkoa izanik, gailu batzuk alde batera utz ditzakeen Ereduak; Aipatu dugun azken hau abantaila handia da, Bluetooth 4.0 teknologiak energia kontsumo txikia baitu, beraz, noiz desblokeatu Mac Knock-ekin, zure gailu mugikorraren bateriak ez du maitasun handirik sentitzen.\nDena den, aplikazioak Apple-k (eta tresna honen garatzaileak) eskaintzen dituen ereduekin bateragarritasunari buruzko erreferentzia hobea izan dezazun, jarraian aipatuko ditugu tresna probatu duten modeloak:\nMacBook Air 2011 eta ondorengoak\nMacBook Pro 2012 eta ondorengoak\niMac 2012 eta gero\nMac mini 2012 eta gerokoak\nMac Pro 2013 eta ondorengoak\nAipatutako zerrenda Mac ordenagailuetarako bakarrik aipatzen da, eta tresnarekin bateragarriak diren Apple telefono mugikorren ereduetara gehitu behar da. Hauek Ia 4S iPhone-tik hasi ohi dira, enpresak proposatutako azken ereduak iradokitzen dituena, hau da, iPhone 5s eta iPhone 5C; IPad bati buruz ari bagara, bertsio gehienak bateragarriak dira tresnarekin (Wi-Fi soilik edo Wi-Fi telefono mugikorrarekin), nahiz eta kontuan hartu behar ditugun hirugarren belaunalditik aurrera doazen modeloak.\nAplikazio hau eskuratzera doazenek beren buruari egin ohi dioten beste galdera bat da Zer gertatzen da iPhone-a galtzen badut? IPhonea esku artean ez dugula (behin-behineko edo behin betiko galera dela eta) Mac ordenagailuaren erabiltzaileak desblokeatzeko pasahitza modu tradizionalean sartzera behartuko du (idatzita) bere ordenagailuan eta geroago, desgaitu aurretik egingo zen sinkronizazio zerbitzua.\nInformazio gehiago - Bilatu eta kendu segurtasunez pasahitzak Firefoxen\nArtikuluaren bide osoa: Gadgeten berriak » General » software » Ukitu birritan Mac desblokeatzeko Knock-ekin


Aurreneko korrikalariak hasi dira dortsalak jasotzen - Goierriko Hitza : Goierriko Hitza\nAurreneko korrikalariak hasi dira dortsalak jasotzen\nEhunmilak lasterketa hasteko dena prest dute dagoeneko antolatzaileek. Gaur hasi dira korrikalariak Beasaina inguratu eta lehendabiziko dortsalak hartzen. Eguraldi iragarpenak giro ona agindu du, nahiz eta zaparradaren bat bota dezakeen.\nHasi da Ehunmilen festa handia. Dagoeneko nabari da lasterketa aurreko giroa Beasaingo kaleetan. Boluntarioak ere hasiak dira prestaketa lanekin. Gaur Gernika pasealekuko pilotalekuan bildu dira horietako asko, korrikalariei lehen harrera egin eta dortsalak banatzeko. 17:00etan hasi dira lan horretan, eta 20:00ak arte bertan izango dira.\nGaur pasa ez diren korrikalariek datozen egunetan ere izango dute dortsalak eta materiala jasotzeko aukera. Bihar, Ehunmiletakoek goizez (10:00-15:00) eta G2Hkoek goiz (10:00-13:00) eta arratsaldez (18:30-20:30) jaso ditzakete. MariMurumendikoek berriz, larunbat arratsaldean (18:30-20:00) eta igande goizean (06:30-07:30) izango dute aukera.\nEguraldi ona, baina ekaitz arriskuarekin\nEguraldiaren pronostikoa alde izango dutela dirudi asteburuan zehar. Ostiral arratsalde eta gauerako giro egonkorra iragari dute. Larunbat goizaldean lanbro apur bat egin dezake. Arratsaldean, bero hodeiak ugaritu eta zaparrada trumoitsuren bat botatzeko arriskua dago. Baina gainontzean larunbatetik iganderako gaua lasaia izatea espero da.\nEhunmiletarako eguraldi iragarpena (Euskalmet)\nErlazionatutako edukia10. URTEURRENA: Osasuntsu beteko ditu urteak


Antzerki ikasketak London International School of performing Arts eskolan egin zituen (2003-2005). Kazetaritzan lizentziatua eta Komunikazio eta semiotikan masterduna ere bada. Antzerki zuzendari, idazle eta antzezle jarduten du gaur egun. Beste hainbat konpainiarekin egin du lan: Tanttaka, Tentazioa, Antzerkiola Imaginarioa eta Gar euskal konpainiekin Euskal Herrian eta Limbik konpainiarekin Ingalaterran, batez ere aktore eta zuzendari laguntzaile lanetan.\nURKO REDONDO gggggggggg\nLondon Puppet Schoolen egin zituen txotxongilo ikasketak (2003-2005). Tailer zenbaitetan ere aritu da Krakoviako Krzysztofory, Wroclaweko arte eskolan baita Mar Navarro eta Stephen Mothran eta Faulty Optic-ekin ingalaterran. Antzerkiola Imaginarioarekin egin du lan eta Dejaburen txotxongilo eta eszenografiez gain beste hainbat konpainientzat ere egin ditu sorkuntzak: Tentazioa, Behibis... Pedagogian lizentziatua, antzerki irakaskuntzan ere jarduten du azken urteetan.\nMIREN ALKALA ggggggggggggggggggggg\nIruñako Antzerki Eskolan lehen antzerki ikasketak egin eta gero Londresera habiatu zen LISPAn ikasketak burutzera. Eskolako kide batzuekin batera YouNeedMe konpainia sortu eta hainbat lanekin Ingalaterratik birak egin zituen in the round formatuan. "How it ended" eta "Certain dark things" lanekin Edinburgoko Fringe festibalean parte hartu eta hainbat saritarako proposatuak izan ziren. Egun Dejabu Panpin Laborategiko kide da eta antzerki irakasle ere jarduten du Pasaiako Badia Eskolan.\nLenguaia berrien bilaketan Dejabuko kideek zenbait ikastarotan parte hartu dugu azken urteetan, Pariseko Organic zentroan Javier Swerskirekin eginikoak (Periférico de objetos), Phillipe Genty konpainiarekin Londoneko Speech and Drama ikastetxean eginikoa edo iaz Espe Lopezekin Legaleon Teatroren tailerrean.\nHasieratik sortzaile bikain asko izan dugu bidelagun, beraiek gabe ezinezkoa litzateke gure lana. Idazle, atrezzo egile, musikari, teknikari, aktore...\nDejabu dira baita ere:\nAnder Fernandez- Musikari eta argi teknikaria Azken portua eta Gizona ez da txoria antzezlanetan. Metrokuadroka eta Rouge Elea konpainietako kide ere bada, baita Kakahuete musika taldeko partaide ere.\nMikel Ugarte- Musikaria Gizona ez da txoria eta Azken portua lanetan. Oreka TX taldeko txalapartaria.\nIdoia Beratarbide- Eszenografoa, jantzi diseinatzailea eta ilustratzailea. Gizona ez da txoria lanean eszenografia eta jantzien arduradun. Azken portuaren afitxaren egile da.\nOier Guillan- Idazlea. Gizona ez da txoria eta Gure bide galduak lanetan idazle laguntzaile aritu da. Metrokoadroka taldeko kide. Kazetaria ere bada.\nMiren Alkala- Aktore sortzailea Gure bide galduak antzezlanean. You need me konpainiako kide ere bada.\nMaria Alonso- Aktore sortzailea Gure bide galduak antzezlanean. Higa antzerki taldeko kide ere bada. Kukubiltxorekin kolaboratzen du.\nIñigo Aranbarri Aktore sortzailea Gure bide galduak antzezlanean.\nArantxa Vicedo- Musikaria Gure bide galduak antzezlanean. Sabur musika taldeko konposatzaile, musikari eta ahotsa.\nXabi San Sebastian- Aktore sortzailea Covek nije ptica antzezlanaren lehen urratsetan. Gaur egun Theatre du rivage, Trapu zaharra eta Ados teatrorekin ere egiten du lan.\nIñigo Ortega- Aktore sortzailea Covek nije pticaren lehen urratsetan.\nMaria de Bernarda- Jantzi diseinatzailea Covek nije ptica lanean.\nNaroa Agirre- Musikaria Gizona ez da txoria lanean zuzeneko trikitiarekin.\nCorine Cellá- Aktorea. Rouge Elea konpainiako kide.\nIbai Maritxalar - Margolari eta eszenografoa. Gure bide galduak lanaren afitxaren egile.\nSabino Alkorta - Banatzaile eta ekoizlea. Azken portua, Gure bide galduak, Errautsak eta Hamlet lanei antzokietarako bidea egin die. Teknikari laneatn ere jarduten du.\nIrantzu Azpeitia eta Jasone Parada Artedramako kideak.\nDejabu 2001.urteko arratsalde euritsu batean sortu genuen. Txotxongiloekin lan egin nahi genuen, istorioak kontatzeko modu berriak aurkitu. Ordukoak dira Zein polita den panama, Zabor Ontzia edo Riiru Xol ikuskizunak. Lan horietan txotxongilo teknika ezberdinak erabili genituen: bunraku, mahai gainekoa, itzalak.\n2005.ean ikasketetan sakondu nahi genuela eta kanpora joan ginen ikastera, Londonera. Ordukoak dira Ikara, Wait lanak.\nTxotxongiloak eta aktoreak elkarrizketan jartzeko beharra\nsentitu genuen orduan eta itzuleran helduentzako Covek\nnije ptica-Gizona ez da txoria lana sortu genuen, zuzendari onenaren eta aktore onenaren sariak eskuratu dituen antzezlana (2009).\nAzken portua ikuskizuna sortu genuen ondoren haurrentzat, txotxongilo, aktore eta zuzeneko musikariarekin.\n2010 eta 2011 artean Errautsak (Le petit theatre de pain eta Artedramarekin batera), eta Gure bide galduak sortu genituen. Biak ere Donostia Antzerki Saria jaso zuten (2011 eta 2012.ean).\nHaurrentzat Idazlea zeu zara lana sortu genuen ondoren Artedramarekin batera, Sarrionandiaren testuekin.\n2013an Hamlet antzezlana sortu genuen LPTP eta Artedramarekin elkarlanean.\n2014an Arrastoak sortu genuen, Donostia Antzerki Saria eskuratu berri duen helduentzako lana. 2015 honetan biran gabiltza antzezlan honekin.\nBERRIA. 2010.11.09. Errautsak\nARGIA. 2010.11.20. Errautsak\nZUZEU. 2010.11.08. Errautsak\nBERRIA. 2011-02-26 Aina elkar\nGAUR8. 2011-01-28. Dejabu\nKlik erreportajea irakurtzeko


Zenbat putiko, zenbat gaizandi, zenbat bulunba, bi zangotako adimenduaz dohatuak direlakoetan! Sinheste gabe batzuek trufatu nahi dute jendez eta gauzez. Ardiesten badute nahi dutena, orobat zaiote lagun, herri eta erresumak hondaturik ere. Hekien ona da sinhetsaraztea gaizoei berek sinhesten ez dutena. Beretu dituzten gaizoak baino axkide hoberik ez dute ondoan. Nihork ez dezake hitzik egin hekiekin, zeren oro badakitzaten, deus jakin-gabe: hekien hitzak dire onak, hekien bideak onak, hekien bilkhuia eta egintzak berezi eta nihork kontra deus ezin erranak. Etxe ederretan bizi dire; badituzte ontasunak, soineko aberatsak: maxtru dire! Batek badu ezpata, bertzeak pluma, bertzeak zaldia, bertzeak karrosa. Bat izan da Tolosan, bertzea Bordelen, bertzea Parisen! Batek irakurri ditu legeak, bertzeak nonbaiko berriak. Batek ikhasi du odol atheratzen, bertzeak lur izartzen, bertzeak zakhu pisatzen. Gardak ez dire soldadu, ez soldaduak izkribau, ez izkribauak miriku, ez mirikuak abokat, ez abokatak tratulari, zeren bakhotxak ez duen ikhasi darraikona baizik; bainan hoitarik gehienak sinheste-gabe dire, eta aphez Elizaren kontra! Nola bere aberastasun eta herrunkek egiten baitiote iguzki, milaka dituzte bulunbak ondotik. Jakitatez horratuak dauzkate, zeren izan diren herriz kanpo, ungi aphaintzen direlakotz, eta errexki mintzo besta, bazkari eta atseginez! Lehen Eliza sinhesten zuten, orai ez; bederen ez dute egiten nahi dutena baizik haren erranetarik. Nola adimenduz dohatuak baitire, iduri ere baitu hetarik hainitzen izpirituak argitua, uste izateko liteke ez direla ganbiatu, nola nahi, eta segurantzarik gabe, ethorkizuneko bide hoberenen gainean. Zer eta non ikhasi dukete bada zakitena baino hoberik? Herriz kanpo izan badire, non izan dituzte astiak sartzeko sinhestearen hastapeneko bide edo zimenduetan? Egotu dire goizetik arrats zenbait saletan, eta han mintzo ziren, fedezko gauzez kanpo, bertze orotaz. Izan dire besta, komedia eta atsegin guzien tokietan. Zenbatenaz gehiago barraiatzen baitzitzaioten izpiritua eta beratzen bihotza, hanbatenaz gutiago bilhatu dute Eliza. Nondik bada sinhets orai ikhasi dutela lehen baino gehiago fedezko gauzetan, ez erratekotz luma, xizpa, ezpata, aldagarria, bizarra eta itxura itzalekoak, argi eta jakitate direla! Zenbat gaizandi, eta zenbat bulunba hoikien ondotik!\nJaun batek lehia du mahain on, edari bero, gurikeria galduetarat; husten zaizko xizkuak, higatzen indarrak; lege eta zuhurrak kontra ditu; halere auzo eta adineko jaun gehienak ondotik badioazko, itsurat, hirriz eta farraz. Hola dioaz hainitz zahar, hainitz gazte, hainitz aberats, errege, printze, ministro, deputatu, jeneral, prefet, bankier eta tratulari; buruzagiak aitzinean, muthilak ondotik. Gezurtiari darraizko gezurtiak, ohoinari ohoinak, bendekariari supiztaleak, bazkoz trufatzailei arloteak, iganden etsaiei langile suharrak, gormantei gizen predikariak ortziraletan, neska arinei ergelak, xirribikariei xori-buruak; ostez dire hein bateak kriketak, ostez mihi zikhinak, lagun jorratzaleak, jokolari ezin unhatuak, aita itsuak, ama lazoak, nausi gogorrak. Nola ikus eta hala ikhas, nola ikhas eta hala egin. Nihork ez du galdetzen eian bertzek ungi egiten duten. Harotz eta kantari zaharrek bethi khalda zuten zintzurrean, gaztek gaitz bera dute eta salda bera galdetzen. Bada ja errota bezainbat lakhari on, dendari bezainbat oihal erosi gaben saltzaile, ostaler bezainbat arno sorraraztaile, xanfarin bezainbait Elizako itzalaren etsai. Bai gaizandiri darraizko lagunak, bulunba bulunbari: bat hasten da marrakaz, eta mila baditu ondotik: zenbat bulunba!\nDugun egin Parisainoko bat, eta entzun dezagun hango eskola emaile handi bat. Kopeta zimurtua du, bixta laburtua; horra non den aldagarri ferde batean hetsia bere bizkar xorrotxa. Hartzen ditu miserak, eta ezartzen dituelarik sudurraren bizkarrean, dio: Eliza akhabo da; Jesus gizon bat zen bertzeak bezala! Entzuten dute hori Paris eta Franziako jaun gaztek, eta onhesten, erranez hek ere Eliza akhabo dela! Nihoiz ez da izan predikari, anaia, serora, othoitz, kobesio, komunione, karitate gehiago; bainan Eliza akhabo da; hala dio nausiak, hala diote aditzailek: Zenbat bulunba!\nBertze nausi bat altxatzen da, kapa urdin bat bizkarretik, zur-xuria bezain luzea, bakailaua edo xotxa bezain idorra, mintzoz koloka, xingola lephotik jarian, dioelarik: Ebandelioa behar da ukitu, aphaindu, eman ororentzat on den bezala! Gauza bera adirazten dute aditzalek, eskuak joz eta marrumaz: Katoliko nahi direlarik, jakinak Kristo Jainko dela, eta haren hitz bat baino lehen joanen direla zerua eta lurra: Zenbat bulunba!\nMendia bezalako gizon bat, mustarda gorri, ihurtzuriak bezain larriko orro batekin, hasi da erakusten: ez ditu nihork egin gauzak, berak egin dire! Gauza bera adirazi dute ehun mila hartz bulharrez hautuek. Beraz Murillo gabe egin dire erretabla bortz egun mila liberakoak, hezkurrik gabe haitzak, aitarik gabe semeak, nolatsu gorringoak haitz azpitan: zenbat bulunba!\nNausi batek erran du, izkiribatu ere: gizonak mekanika dire, maxina bat, haize erroten anaiak, turnabroxen ahaideak, atabal bi aldetarik zilhatuak barnean errotekin, bi zangotako arrain iledun eginak, sorthu direnetik hogoi menderen buruan! Gazte beroek agurtu dute erakuspen hori oihuz, zalapartaka, jauziz, ostikoka, Waterloo guziak ahantzarazten zituztelarik gasailan: zenbat bulunba!\nJaun xahar bat, xuriraino irindatua, jabota handi-larri bat paparoan, mantxetak esku mutthurretan, zapatak burlekin, mintzatu da hulatsu: bada izate handi bat, bainan jaun handiegia baita, lo egiten du gauaz eta erregerena egunaz. Arthiki du lurra eremuetan, xori edo untzi gider gabe bat bezala: Gero antola hor! Hori aitzean, Franzes jaunen erdiak abiatu dire, xapelak eskuan, ximinoak iduri, itzulika eta jauziz, ezartzen zutelarik ikhaspena buruko alderdi hazkarrenean, ahantz beldurrez, eta egiten dute dioakotena, badakitelakotz geroztik Jainkoak ez duela nihortaz axolarik. Lo egiten du, eta arte hartan, badioaz ohointzarat, ezpatarat, lohikeriarat, piztoleterat, ura behera, pozoatzerat: zenbat bulunba!\nParis, Londres, Hanmurgeko nausiek badakite asko: Jainkoak baino gehiago othe? Laster gizonak airatuko dire eta ibiliko Balonetan! Jakin behar da zer diren, gizon gutik naski hekien ethorkizuna. Badakizue oihala egos, jo, latsa, bihur eta idorraraz dela, bokhata xuritzalen lanik handiena. Lehen hiru lanak eginak zituen emazte batek, bere iduriko guti zuena barneko itzulietan. Bainan egun oro ez dire bardin, heldu diren arren bat bertzearen ondotik. Istripuei beira egoteko da bethi. Vatel urkhatu zen, saltsa bat etzitzaiolakotz mareatu, eta gauza bera egiter zuen Krillonek, ez gerthaturik Arkueseko guduan. Emaztek behar dute asko berthute, ez joaiteko ura behera, lagore eta bokhata egunetan. Bethi zerbait makhur bada. Goragoko emazte horrek, bethi uria zelakotz, su bazterrean idorrarazten zituen athorrak, intzirinaz eta sudur ziztuz. Khea sartzean barnat athorrei, hantu ziren eta goiti abiatu: argi bat izan zen hori! Berehala emazteari gogoratu zitzaion balona. Jadanik ikusten zituen gizonak eremuetako aldamihoetan, hedoiak barna pasaio. Ahantziak ziren geroztik Madrilat biltzen ziren andreak, gorthean zigarrotto banaren erretzeko, arratsean Bordelerat ere zioazenak, komedia eta bertze josteta agerietarat! Andre handi eta bihotz dunak airatu dire, jaunek ez diote parrik utzi, sobera ikhasiak ziren, joan dire, joan hedoietarat bertzek bezala kontuak egin nahi etzituztenak, lau erregelen zuhurtziarekin: gorphutzetan arimarik nahi etzutenak! Balio zuen haragi puska bati beira egotea! Joan dire... bainan nor ez da joan lumadun, lantzetadun, kargudun handitarik? Harritzeko da zein izpiritu guti gelditu den Elizaren parrapiotan. Ungi ona behar da hedoietako bizia! Nola gauza xumetik heldu diren handiak! Hedoiei edo balonari esker, miliunka dioaz nor nahi zorionerat... Bainan, hori balitz, itsuen argitzea gauerat eramanez, da ixter ebaki bat sendatu nahi izatea bertzea ebakiz, arinei hegal ematea pausatzeko, ohoinei oro uztea deus ez ebasteko: zenbat bulunba!\nJo dute Eliza hemezortzi mende eta erdiz; ibili ezpata zabalka, puntaz, ahoz, sahetsaz, ezker eta eskuin; jo dute sehaskan, jo handitzean, jo handitu ondoan. Ez diote hats onik utzi sala, eskola, kafe, ostatu, kanpo ala barnetan, ixilik edo agerian, nahiz hitzez, nahiz liburuz. Izan ditu bethi etsaia Erdaldun orotan, non edo han. Eskaldunek hargatik bethi sinhetsi dute, bethi haizatu dituzte bere artetik Higanote eta Juduak, orai artean, ez baitzuten elengatu ahal nola urrun ziteken gaizkia lurretik, oro zilhegi utziz, edo bilkuietarik, ungiarekin nahasiz. Bainan sarrixe, heki ere begiak idekiren zaizkote, sinheste-gabek agertzen diotzatenean hezur larri, burdin herdoil, eltze zahar, korradu eta adrilu ezagutzen etzituztenak. Badituzte argi ezin ukhatuak erraietan Babilonia, Egiptoa eta Niniba zaharrek. Bazituzten sahardea bezain handiko izkiribuak: jakiteko da hetarik athera lehen argiek eginarazi diotela hedoitarrei iguzkia goibelarazteko bekhurunde bat, eta ahoak zabalarazi diotzatela ehun erresuma eta hemeretzi mende klikarazteko bezainbat! Izkiribuak elengatzen etzituzteino, zioten: Moisek erran baino gorago dioaz gizonak, mendeak gezurtatu ditu. Bainan laster hedoietarik mintzo etzen jakin batek elengatu zituen hobeki izkiribu zaharrak, eta bat atzeman Moisekin! Bere ona eta deskansua dute, orai, ethorriko zaizkotela bertze argiak: zenbat bulunba! Hobeki liteke behar bada erratea: zenbat huntz!


Nola ulertzen dugun Euskal Curriculuma | Iritzia | Berria\nCurriculuma, Egle Becchi-ren arabera, instituzioen bitartez gizatalde ezberdinek garaian garaiko ezagutza eta ideiak hautatu, antolatu eta transmititzea helburu duen prozesua da. José Gimeno Sacristán-en arabera, berriz, hezkuntza-erakundeek ikasleengan zabaldu nahi duten kultura-edukia da, bai eta eduki horrek hartzaileengan dituen ondorioak ere. Euskal Curriculumak, azkenik, nola definitzen du? Ikasketa ibilbidearen amaieran eskuratu beharreko kultur ibilbidearen eta konpetentzien proposamena da, eta bi helburu ditu: batetik, pertsonek gizabanako, gizartekide eta izadikide gisara erabateko garapena lortzea; eta bestetik, belaunaldi gazteak gizartean integratzea eta etengabean berritu eta eguneratutako proiektu komuna eraikitzea.\nEtxea eta familia, auzoa eta lagunartea, gazte-jendearen bizi-giro hurbila izan dira, mende luzez, sozio-kulturazko transmisio-lanaren gune nagusiak. Hor ikasten zuen haurrak gurasoen hizkuntza, hor jabetzen zen gaztea helduen maitasun-beldurrez, ikuspegi eta ohiturez, kantu eta dantzez, bertso eta kontakizunez, urtaroen ospakizun eta gizarteko tratu-harremanez. Lanbideak eta jan-edanek hor zuten beren ikasgunea, janzkerak eta jolas-jokoek bezala. Bestelakoak, halakorik suertatzen zenean, gero etortzen ziren: eskolaz, profesioz, herrien arteko harremanez... XIX. mendetik aurrera, ordea, Europako Estatuek beren hezkuntza-sistema nazionalak eraiki zituztenean, hizkuntzaren eta balio kultural eta historikoen transmisioa gehienbat familiatik eskolara igaro zen. Egia da euskal nortasun-ezaugarri soziokulturalen habia eta harrobia, hauspoa eta iturburua etxe-familiek eta auzo-lagunarteek osatzen jarraituko dutela, neurri handi batean. Baina etxe-giroaren indar-neurri hori ahultzen eta gesaltzen joan da, eta beste zenbait gizarte-erakundek indar handiagoa hartu dute belaunaldiz belaunaldi jarraibide soziokulturala emateko garaian.\nHorregatik azpimarratzen dugu Euskal Curriculumaren garrantzia; gure hizkuntzak, kulturak, izaerak, ezaugarriek behar dute beren zaintzaz, transmisioaz eta sorkuntza berriez arduratuko den esparrua, eta hezkuntzan, esparru hori Curriculum antolaketa da. Ondorioz, ezinbestekoa da gure curriculum propioa izatea; ez digu balio %40-60-80 guk ezartzea, %100ean finkatu behar dugu. Euskal Curriculuma munduaren ikuspegi jakin batetik egindako kultur prozesuen eta produktuen hautaketa da; euskaldunontzat berezkoak direnak biltzen ditu, eta baita unibertsalak ere, Euskal Curriculuma ez baita gurean bakarrik oinarritzen den dokumentua.\nHizkuntza: Gure hizkuntza euskara da, eta berau izango da eskola eta irakaskuntzarako hizkuntza. Hots, euskara da euskaldunon hizkuntza eta, ondorioz, euskal curriculumarena. Beste hizkuntza batzuk ikasi eta erabili behar dira (bakoitza bere testuinguruan), baina beti jakinda gure hizkuntza euskara dela. Badakigu honekin jende asko aztora daitekeela, baina herri izaerari eutsi nahi badiogu euskararen garrantzia koska bat gehiago igo behar dugu, bestela gaur egun gertatzen ari zaiguna gertatuko zaigu; hots, ikasleek pentsatzea euskara ikasi behar den hizkuntza bat dela, baina ez dela beren hizkuntza, ez dela harremanetarako edo lanerako hizkuntza; beraz, ikasiko dute (hala nola) baina ez da berena den zerbait izango. Eta hau bertakoekin zein kanpotik datozenekin gertatzen ari da.\nIzaera: Zer-nolako gizartea nahi dugu euskaldunok? Hori da oinarrizko galdera, eta erantzun horren arabera hezi eta formatu beharko ditugu gure gazteak. Beraiek osatuko dute etorkizuneko gizartea, eta beraien balio eta ezaugarrien arabera antolatuko dute berau. Gogoetarako galdera bat luzatzen dizuegu: zer nahi dugu gure seme-alabak izan daitezen? Etorkizun profesionalak eskatuko dizkien ezagutza espezifikoak ikasiko dituzten pertsonak, edo horiek guztiak euskal testuinguru batean ulertu, sentitu eta biziko dituztenak? Galdera konplexua da, erantzun asko eta errespetagarriak dituena. Ikastola ereduak argi dauka zein den bere ikuspegia, eta dagoeneko, irakurle, zuk ere ondorioztatuko zenuen.\nEragina: Euskal Curriculuma esparru guztietara zabaldu behar da, eta azpimarratzen diren balio eta oinarriek zipriztindu behar dituzte Curriculuma osatzen duten esparru guztiak. Gure errealitate eta testuingurutik ulertuko ditugu eta erantzungo diegu mundu mailako erronka eta beharrei. Ezagutzaren erabilgarritasunean dago gakoa: ikasitakoak eguneroko bizitzan duen esangurak eramango gaitu ikasitakoa baliatzera, ikasketa prozesuari zentzua emanez.\nSarri errepikatzen den gogoeta batekin amaitu nahi dugu; eskolak bakarrik ezin dio erronka horri erantzun. Gizarte mailako egiteko partekatu bezala ulertzen dugu. Euskal Curriculumean oinarritutako ikas-irakaskuntza prozesuak definituko ditugu, euskal balio eta ezagutzatik abiatu eta mundua ikusi eta ulertzeko modu bat partekatuko dugu haur, nerabe eta gazteekin. Hala ere, gizarteak eta familiek ikuspegi horrekin lerrokatutako mezuak eta ereduak eskaintzen ez badituzte, hasieran jarritako helburura iristeko oztopoz beteriko bidea izango dugu, eta behin eta berriz erorita, baliteke helmugara ez iristea.


Abenduak 13, bizitzako egunik txarrena « Etxebarri\n← Ohitura da kultura, zorionak Durangoko Azoka!\nHerriak sortutako artefaktu kulturala: koko-batzea →\nOne comment on “Abenduak 13, bizitzako egunik txarrena”\n14:08 2021(e)ko abenduaren 13a\nEz nuke nahi zu txarto ohitzerik horrenbeste erantzunekin, baina post-a ederra da eta merezi du salbuespena. Zaila da halakotan korapiloa askatzea, baina idazteko beldurra gainditzeko modurik onena idaztea bera da. Politto, bihotzetik, zuk egin duzun moduan. Zorionez gaur ez baita 2020ko abenduaren 13a.


FMovies webgune berria 2020 - Ikus al ditzakegu filmak honetan? - Aisialdia\nFMovies erabiltzaileei aukera ematen dien webgune bat da funtsean ikusi milaka film desberdin beren plataforman erabat doan eskuragarri daudenak. Webgune hau oso ezaguna egin da oso denbora gutxian, izan ere, film bilduma handia eskaintzen dute eta baita gehienok gutako bakoitzak ikusi nahi dituen telebista saioak ere. Webgune hau erabiltzea ere oso erraza da.\nWebgune hau bisitatu eta erabil dezakezu pelikulak aurkitzeko, beraien bila edo pelikulen izenak edo Telebista saioak zerrendatuta daudenak.\nLegezkoa al da FM filmak erabiltzea?\nHau da, egia esan, erantzuteko oso zaila den galdera, legea herrialde guztietan desberdina baita. FMovies-ek AEBetan hainbat arazo izan ditu copyright urraketa bezalako gauzengatik, eta iragarki faltsuak ere arazo handia sortu du webgunearen titularra eta webgunea kudeatzen duen bere taldea. Horregatik, bere domeinuak aldatu behar izan zituen Interneteko mundu honetan bizirauteko soilik.\nEn bezala,-en moduan,-en gisan TamilRockers webgune honek bere domeinua aldatzen jarraitzen du aldian-aldian. AEBetan bazaude eta webgune hau filmak ikusteko edo deskargatzeko erabiltzen baduzu, arazo handia bihur daiteke egunen batean. Beste herrialde batzuetan webgune honi lotuta dauden beste hainbat lege ere badaude. Beraz, egia esan, hobe duzu webgune hau bisitatzea saihestea.\nSeguru al dago FMovies webgunea?\nOso galdera larria da. Beno, agian hau bakarrik erabiltzen ari zarela pentsatzen ariko zara filmak erreproduzitzeko webgunea eta telebista saioak, ezta? Egia esan, erabiltzaile asko daude webgune hau bisitatzen saiatu direnak nola funtzionatzen duen egiaztatzeko. Edozein pelikula ikusten saiatzen ziren bakoitzean, leiho berri bat irekitzen zuen edo esteka jakin batean klik egiteko eskabidea agertzen zen.\nHau oker gidatzeko taktika da. Webguneak eskaintzen dituen esteketan klik eginez gero, FMovies-ek ordenagailua kaltetu dezakeen malware deskargatuko du.FMovies ez da erabiltzeko webgune segurua.\nZer egin dezakezu FM filmak erabili badituzu?\nZure Mac edo Windows PCan ohiko jokabiderik sumatu ez baduzu FMovies erabiltzen duzunetik, baliteke oraindik ez duela inolako kalterik eragin. Baina horrek ez du esan nahi oraindik webgune hau bisitatu behar zenuenik. Bistakoa da erabiltzea saihestu behar duzula, zure ordenagailua kaltetu dezaketen esteketan klik egitera bakarrik engainatuko zaitu eta, hori dela eta, zure ordenagailuan ezer egitea zaila izango litzateke.\nEgin dezakezun onena da zure ordenagailua eskaneatu behar duzula edozein malware aurkitzeko. Zure ordenagailuan kalterik egon den jakingo duzu gutxienez.Birusen aurkako bat ere erabil dezakezu zure Mac edo ordenagailua eskaneatzeko. Bi plataformetarako doako deskarga ditzakezun birusen aurkako software ugari dago eta zure ordenagailua zero kostutan eskaneatuko dute.\nFM filmak erabili behar dituzu?\nWebgune hau erabili behar duzun edo ez erabakitzeko erabakia duzu. Egia esateko, badirudi FMovies-ek malwarea duela eta zure ordenagailuarentzako mehatxua ere izan daiteke. Gainera, badirudi herrialde batzuetan copyright legeak dituela eta, beraz, aldian-aldian, domeinu mugikorrak mantentzen ditu. Webgune hau erabiltzea erabakitzen baduzu, arazo guztiak egon arren, gutxienez ez duzu klik egin behar webgune hau bisitatzen duzunean irekitzen den leiho edo fitxa batean.\nWebgune hau bisitatzen duzunean, zuzeneko streaming webgunea dela dirudi. Baina ez da ikusten duzuna. Askotan webgunean zerbitzuak agertzen dira, zerbitzu batzuk ordaintzen ez badituzu, hornitzaileek beste modu batzuen bidez dirua lortzeko modua bilatuko dute. Baliteke iragarkiak bidaltzea edo malware bat deskargatzea ordenagailuan. Badirudi hau dela FMoviesen benetako kasua.\nPelikulak ikustea edo deskargatzea guztiz dibertigarria da eta gauza bera erabat doan lortzen baduzu, are gehiago, zoriontsuago bihurtuko zaitu, zentimo bakar bat ere ordaindu behar ez zenuelako. Baina, pentsatu al zenuen zer gertatuko den webgune hau edo erabiltzaileei doako filmak eskaintzen dizkieten horrelako webguneak erabiltzen badituzu? Zer lortzen dute trukean eta zergatik ematen dituzte filmak doan? Izan film zaharrak edo azken filmak.\nDenetariko bilduma dute. Beraz, zer lortzen duten galderaren erantzuna doako filmak eskainiz honakoa da: horrelako webguneek iragarkien bidez irabazten dute eta baita zure ordenagailuak webgune horietatik filmak ikusi edo deskargatuta lor dezakeen malware bidez ere. Batzuetan bi aldiz bisitatzea ondo dagoela pentsa dezakezu, horrek ez zaitu asko kaltetuko. Baina jakin behar duzu ez duela beti erakusten zure ordenagailuan zer kalte egin diezaiokeen.\nOraindik horrelako webguneak bisitatzea erabakitzen baduzu, beti hobe da a erabiltzea VPN eta baita birusen aurkako softwarea ere, zure ordenagailuan hauteman den malware edo birusa kentzeko eta kontuan izan behar duzula webgune honek eskaintzen dituen esteketan ez duzula estekarik egin behar. Baliteke batzuetan webgune jakin honek Adobe Flash Player edo softwarea zaharkituta dagoela esatea.\nBeraz, eguneratu beharko duzu webgune honetara eta beste webgune batzuetara sartzeko ere. EZ EGIN HORI. Beti da hobe ordenagailuan softwarearen inguruko arazorik dagoen egiaztatzea eta eguneratuta ez badago, noiznahi egunera dezakezu iturri nagusia erabiliz, guztiz faltsuak diren beste iturri batzuetatik jakin beharrean. Webgune honi buruz eta nola funtzionatzen duen jakingo duzula espero dugu.\nHau ere gustatuko litzaizuke:\nIkusi beharreko beldurrezko filmik onenak\ntubi telebistak ez du rokun funtzionatzen\nfilmak nola deskargatu linean doan\nnola lortu minecraft eskolan\ndoako lineako filmak ez dira erregistratu behar\nnola sartu Steam karpetan


Feriaren alde eta kontra — Eibar.ORG | Eibarko peoria\nHemen zaude: Hasiera / Blogak / Izan eta Esan / Feriaren alde eta kontra\nFeriaren alde eta kontra\nElena Laka 2005/12/11 22:30\n*Durangoko azoka.- Jorge Gimenez Alberdaniako editore eta Euskal Editoreen Elkarteko presidenteari “zer pentsatua” eman zion atzoko jende urritasunak. (…) Jende asko etortzen denean, gehiago saltzen da, hori matematikoa da. (…) Egilea bertan egoteak irakurle asko erakartzen duela gauza ziurra da, eta are gehiago egilea Bernardo Atxaga denean*. Berria, 05-12-11\nDurangoko azokan ibiltzeak sortu zidan inpresioa bi gezurrez osatuta dago: zelako herri handian bizi garen! Zenbat euskalduni pizten dizkien interesa liburuek! Lehenengoa objetiboki da gezurra: seiehun mila hiztuneko hizkuntza bat gara, gutxi. Baina horren beste jende pasiloetan, horren beste lagun postuetara iritxi nahian, eta, kasualitatea, horren ezagun gutxirekin egin nuen topo, ezen iruditu zitzaidan euskaldunak asko ginela, horren beste elkarrekiko arrotz ere izatera ailegatu gintezkeela. Bigarrena ere gezurra da, hots, euskaldunak gure ondoan bizi diren hiztun espainiarren edo frantsezen antzerakoak garelako: liburuetan interesa, tira, batzuk besterik ez, normala bestalde. Gertatzen da hizkuntza txiki eta diglosiko bateko hiztun izateak egoera bitxi samarretara garamatzala sarritan. Esan daigun argi: euskarazko liburu gutxi irakurtzen ditugu. Galdetu liburudenda eta liburutegi publikoetan. Ez zait, baina, harrigarria iruditzen. Jendeak nahiago du futbola ikusi, korrika egin, txikiteoan ibili. Normala. Euskal Herrian bizi diren seiehun mila espainolezko hiztunek zenbat irakurtzen dute gazteleraz? Antzerako-parecidotik urruti ez. Baina feria, feria da. Joan beharrekoa, egon garela esan beharrekoa, eta, zer arraio, ondo pasatzen da. Horregaitik bada ere, merezi du feriak. Eta joaten denak erosten badu, ba egin du gastua, eta horrezaz gain, irakurriko balu, orduan borobil. Irakurri eta ez irakurtzearen arteko muga Atxaga standean egon ala ez baldin bada, zerbaitek huts egin du ordea. Alegia, hizkuntza normaletako teleberrietan Harry Potteren azken liburuaren argitalpena albiste da, beraz gure hizkuntza txikiak Durango behar du.\nAurten ez naiz izan Durangoko azokan. Ez naiz urtero joaten, gustatzen zait, baina aurten ez naiz animatu. Joatekotan atzo baizik ez nuen aukera (Iparraldean ez dugulako ez 6a ez 8a ospatzen eta larunbatean lana ), eta Durangoraino joateko gogorik ez nuen. Durangora joatea gustuko dut urteroko hitzordu behartua ez baldin bada. Ez dut ene burua behartu nahi erromesen gisan joatera. Urtean zehar erosten ditut nahi ditudan liburuak, lasai-lasai, jendetza ikaragarriaren erditik pasatu gabe. Gure kulturak Durango behar du, eta ekitaldi gustukoa dut. Baina duda gehiago sortzen didate Durangora, agenda kolektiboan markatua delako, "militantziz" joanez, urteko ekintza litarario bakarra egiten dutenek.


Irudikagarritasunaren mugan | Kultura | Berria\nIsabel Bakedano artistaren berrehun artelanetik gora erakusten dituen atzera begirako bat antolatu du Bilboko Arte Ederren Museoak. Iruñera eramango dute erakusketa ondoren\nIsabel Bakedano artistaren Autobus geltokia margolana da Bilboko Arte Ederren museoan ikus daitezkeen lanetako bat. MONIKA DEL VALLE / FOKU Tamaina handiagoan ikusi\nAngel Bados eskultore eta lagunaren hitzetan, Isabel Bakedano margolaria (Mendabia, Nafarroa, 1929-Madril, 2018) auto-boikot ariketa betean aritzen zen egunero oihal berri bakoitzaren aurrean. «Etengabe jartzen da irudikagarritasunaren mugan. Beti joaten zen zekienaren mugaraino, zeren eta zekien hori, baita asko izanik ere, ez baitzen aski irudikapenaz harago dagoenera iristeko». Puntu zehatz horretatik margotzen zuen Bakedanok, Badosen hitzetan, eta horrek azaltzen du zergatik uzten zituen koadroak erabat amaitu gabe. Zirriborro itxurarekin maiz, nolabait ere, igartzen zuelako errealismo bikain horrek ez zuela koadroa harago eramango, eta harago joatea zelako bere asmoa. Hori da Badosen sentsazioa. «Haren ibilbideko sasoi guztietan topa daiteke irudikapenaren ezabatze bat. Urteek aurrera egin ahala, orbanez eta arrastoz betetzen hasten dira bere lanak, hain zuzen ere hori delako berak behar duena, irudikapenaz harago dagoena, ezezagun dena, izenik ez duena, azken muturra eta, beraz, sakratu dena, margotu ahal izateko».\nArtistaren 59 urteko ibilbidea erakusten duen berrehun obratik gorako atzera begirakoa antolatu du orain Bilboko Arte Ederren museoak. Bados aritu da komisario lanetan, eta hark aipatu duen horregatik guztiagatik hautatu dute titulua: Isabel Bakedano. Edertasunaz eta sakratuaz. Urtarrilaren 26ra arte egongo da ikusgai Bilbon, eta Iruñera joango da gero: aldi berean, Nafarroako museora eta Nafarroako Unibertsitateko museora.\nErabat ezezaguna da Bakedano publiko orokorrarentzat, eta baita artearen historiografia nagusientzat ere. Miriam Alzuri Bilboko Arte Ederren museoko teknikariaren hitzetan, ordea, ezagutza falta horrek badu kontrapuntua. Badosekin batera aritu da komisario lanetan, eta, dioenez, Bakedanok hasiera-hasieratik izan ditu izen ona eta aitortza beste sortzaileen artean. Punta-puntako artistatzat jo zuten punta-puntako kritikariek 1960ko hamarkadan bertan. Eta bildumagileen artean ere izen eta merkatu oneko autorea izan da. «Aitortza instituzionala berandu heldu zaio», onartu du Alzurik.\n«Arte historialari batentzat zaila da Isabel Bakedanoren lana». Adelina Moya arte historialariak etengabeko aldaketan deskribatu du margolaria, eta horregatik aipatu ditu hiru denbora haren ibilbidean, eta ez hiru etapa. Dena pixka bat nahasian doalako, eta oso muga zehatzik gabe; gainera, tartean, eten sakon bat ere badago. Irakinaldi betean irudikatu du artista 60ko hamarkadatik 80ko hamarkadara arte, adibidez. Sasoiko joera artistikoei adi. Errealismoaren eta abstrakzioaren eraginpean. Bakarkako erakusketak egiten. Kritika onak jasotzen. Iruñeko Arte eskoletako irakasle. Pop artetik edaten. Iruñeko kultur giroan kolaboratzen.\n80ko hamarkadan hasten da Moyak bigarren denbora deitu duena, eta zulo moduko batean deskribatu du artista: «impasse batean», zehazki. Maiteminagatik akaso. «Ez dakit zergatik», onartu du historialariak. Baina kontua da sasoi horretan ez zuela erakusketarik egin, eta albo batera utzi zuela arte mundua. Jarraitu zuen margotzen egunero, eta gainera badira sasoi horretako margolan bereziki onak ere, baina ez zuen egindakoa inon erakusten. Madrilera joan zen bizitzera. Saiatu zen 1989an rentreé moduko bat egiten Madrileko Arco azokan, baina ez zitzaion ongi ateratzen. Jarraitu zuen saiatzen, ordea, eta 1994ko Arcon lortu zuen lekua. «Une hartan hasi zen benetan interesatzen zitzaiona egiten», azaldu du historialariak. Eta hor hasi zen Bakedanoren hirugarren denbora: 1994tik 2018ra.\nErlijio artea da interesatzen zaion hori. «Oso erlijiozalea zen», azaldu du Moyak. «Eta min egiten zion zer-nolako itsustasunak egiten ziren erlijio artean». Eta hil arteraino jarraitu zuen Bibliaren Testamentu Zaharreko eta Testamentu Berriko pasarteak irudikatzen.\n«Hain justu ere, egingo ez genuela hitzeman nion horixe egin dugu: atzera begirako erakusketa bat». Miguel Zugaza Bilboko Arte Ederren Museoko zuzendariak gogoratzen du zailak izan zirela erakusketa egiteko artistarekin izandako negoziazioak. Kostata lortu zuen baiezkoa, eta betiere atzera begirako bat ez egiteko tratuarekin. 2018an, ordea, egun batetik bestera, hil egin zen margolaria, azken-azken egunera arte margotzen jarraitu ondoren, eta horrek aldatu zuen dena. Bados aritu zen familiarekin batera haren Iruñeko eta Madrilgo estudioetako materiala ateratzen eta antolatzen, eta hala joan da Zugazaren promesa ere pixkanaka apurtuz.\n«Ikaragarria zen handik ateratzen zen artelan kopurua, eta jarraitzen zuten ateratzen, eta ateratzen, eta ateratzen». Badosek gainez eginda deskribatu ditu Bakedanoren Iruñeko eta Madrilgo estudioak. Lanetako asko hondatuta zeuden, eta Bilboko Arte Ederren museoko zaharberritze alorrak egindako lana nabarmendu du: artistak ia-ia hasieratik utzi zion margolanak datatzeari, eta sinadurarik ere ez zien jartzen gehienei. Eta horrek zaildu egin du sailkapena eta komisario lana.\nIa hirurehun orriko katalogo bat ere argitaratu dute erakusketarekin batera, eta lan horren garrantzia azpimarratu dute museoko arduradunek, orain arte ez baita Bakedanori buruzko ikerlan monografikorik kaleratu; beraz, horren ordezko moduko bat da katalogoa.


Udalek eta elkarteek ikastaro zaparrada antolatu dute - Goierriko Hitza : Goierriko Hitza\nEkaitz garaia dugun arren, oso euri gutxi egin du abuztuan. Zaparrada ia bakarra Urretxuko eta Zumarragako udalek eta elkarteek antolatu dutena izan da: ikastaro zaparrada. Datozen hilabeteetan denetik ikasteko aukera egongo da: saloi dantzak, euskal dantzak, marrazketa, egur taila…\nAurten inoiz baino dantza ikastaro gehiago egongo dira. Jose Mari Orbegozok eta Jose Manuel Estellerrek saloi dantza ikastaroa emango dute. Irailaren 4an hasiko da eta uztailean amaitu.\n6 eta 18 urte artekoentzat oinarrizko ikastaroa antolatu dute. Eskolak asteazkenetan izango dira, 17:00etatik 18:00etara. 18 urtez gorakoek, berriz, bi ordutegi izango dituzte aukeran: 19:00etatik 20:30era eta 20:30etik 22:00etara. Eskolak asteartetan, asteazkenetan eta ostiraletan izango dira. 18 urtez gorakoek ere oinarrizko ikastaroa izango dute: ostiraletan, 20:30etik 22:00etara. Parte hartu nahi dutenek Zumarragako kultur etxean eman behar dute izena, irailaren 3tik 14ra.\nOihane Vicentek, berriz, helduentzako euskal dantza ikastaroa emango du, urriaren 6tik abenduaren 22ra. Saioak larunbatetan izango dira: 10:00etatik 11:30era hastapenekoak eta 11:30etik 13:00etara maila ertainekoak. Zumarragako kultur etxean eman behar da izena, irailaren 10etik 21era.\nLurra dantza taldeak ere euskal dantza ikastaroa emango du. 16 urtetik gorakoentzat izango da. Urriaren 1ean hasiko da eta ekainaren 10ean amaitu. Eskolak astelehenetan izango dira, 19:00etatik 20:00etara, Lizeoko soinketa gelan. Urretxuko kultur etxean eman behar da izena, irailaren 1etik urriaren 1era bitartean.\nTribu Aldeia elkarteak, berriz, capoeira ikastaroa antolatu du. Urriaren 4an hasiko da eta ekainaren 20an bukatu. Eskolak asteartetan eta ostegunetan izango dira: 17:45ean haurrak eta 18:45ean helduak. Izena emateko 664 159 758 zenbakira deitu behar da.\nDantza ikastaroekin bukatzeko, Kawa Deni elkarteak dantza afrikar ikastaroa antolatu du. Urriaren 4an hasiko da eta ekainaren 20an bukatu. Eskolak ostegunetan izango dira, 19:45etik 21:15era. Izena emateko 600 840 441 zenbakira deitu behar da.\nMaite Santamariak, berriz, Adimen emozionala familiaren esparruan izeneko tailerra emango du. Saioak asteartetan izango dira, 18:30etik 20:30era, urriaren 2tik abenduaren 4ra.\nPott Keramikako Maite Salutregik eta Jone Urainek ere ez dute kale egingo. Haurrentzako eta helduentzako ikastaroak emango dituzte, larunbat goizetan, urriaren 6tik abenduaren 22ra bitartean. Bi ikastaro hauetan izena emateko, Zumarragako kultur etxera jo behar da: irailaren 10etik 21era.\nZumarragako arte ederren udal eskolan izena emateko ere bertara jo behar da: irailaren 26an edo 27an, 17:00etatik 20:00etara. Arte ederren eskolara 2012ko abenduaren 31 baino lehen jaiotako guztiak joan daitezke.\nUrretxun ere margotzen eta marrazten irakatsiko dute. Irailaren 18an Josu Marotok giza irudiak marrazten irakatsiko du eta irailaren 29an Juan Carlos Cardesinek kalean marrazten. Aitor Etxeberriak, berriz, pintura eta marrazketa ikastaroa emango du urriaren 3tik aurrera. Ikastaro hauetan parte hartu nahi dutenek irailaren 29a baino lehen eman behar dute izena, Urretxuko kultur etxean.\nAltzariak zaharberritzen ikasi nahi dutenek ere bertan eman behar dute izena, irailaren 11 baino lehen. Ikastaroa irailaren 12an hasiko da eta urriaren 31n bukatu. Eskolak asteazkenetan izango dira, 16:30etik 19:00etara.\nTxiribiri elkartekoek, berriz, egur taila ikastaroa antolatu dute. Saioak asteazkenetan izango dira, irailaren 12tik azaroaren 28ra. Irailaren 10ean edo 11n eman behar da izena, 16:30etik 18:30era, elkartearen egoitzan (euskaltegiaren ondoan).\nEitzako Jai batzordeak ere ikastaro bat antolatu du: norberaren dohai eta talentuak azaltzeko ikastaroa. Andoni Salamerok emango du. Saioak irailaren 15ean eta 29an, urriaren 13an eta 27an, azaroaren 10ean eta 24an eta abenduaren 15ean eta 22an izango dira, 11:30etik 13:00etara. Parte hartu nahi dutenek, eitzako jaiak@gmail.com helbidera idatzi behar dute edo 636 089 312 zenbakira deitu, irailaren 3tik 12ra.\nKZgunearen ikastaro eta mintegiak ere ezin falta:?e-administrazio, Google Apps, oinarrizko Internet, irudi eta soinu, sare sozial eta software libre ikastaroak emango dituzte Urretxuko eta Zumarragako egoitzetan.\nBukatzeko, Begira elkarteak film laburrak egiten irakatsiko die 9, 10 eta 11 urteko haurrei. Ikastaro hau urriko eta azaroko asteartetan izango da (urriaren 9an hasita), 17:00etatik 19:00etara. Irailaren 1ean irekiko da izena emateko epea eta lehen 20 lagunentzako tokia bakarrik egongo da.


EKAINAK 5 ASANBLADA | Caritas Gipuzkoa\nEKAINAK 5 ASANBLADA\nBOLUNTARIOTZA, KOMUNITATE HURKOAGOETAN BIHURTUZ\nGertaera asko izan dira azken hilabeteetan mundu mailako pandemiaren inguruan bizitakoak. Gure giza ahultasuna ezagutarazi diguten emozio ugari egiaztatu ditugu.\n2021eko batzarra, CARITAS GIPUZKOAren urteroko topaketa, esparru berri eta txundigarri honetan ospatuko da, eta ingurumari honetan, gizarte-erakunde gisa, saihestezina da gure hurkoa nor den erantzuten lagunduko digun errealitatearen irakurketa egitea. Fratelli tutti-k ere horixe proposatzen digu, bere espiritutik, gure eginkizunaz, gure jarrerez, sufrimenduaren aurrean ditugun erantzunez, eta, batez ere, auzoetako itxaropena eta topaketa irudikatzen duten kristau-komunitateez galdetzen diogu geure buruari.\nHorren inguruan hausnartzen lagunduko digu Felix Arrietak, Deustuko irakasleak “Boluntariotza, komunitate hurkoagoetan bihurtuz” hitzaldiaren eskutik.\nBatzarra aurrez aurre ospatuko da, eta on line jarraitzeko aukera emango dugu. Edozein modutan, izena ematea ezinbestekoa da.\nkomunitate hurkoagoetan bihurtuz”.\nFelix Arrieta. Politika eta Administrazio Zientzietan doktorea eta Deustuko Unibertsitateko irakaslea.\nGoiuri Arzallus. Hezkuntza eta Gizarte-laneko gradu bikoitzeko ikasleak CARITAS GIPUZKOAko boluntariotza sailean praktikak egiten dihardu.\nCARITAS GIPUZKOA 2020ren memoriaren aurkezpena.\nEzinbestekoa da jardunaldian izena ematea. Bai aurrez aurrekoan, edo on line bidez parte hartzeko.


Euskara – 10 orrialdea – Sopela.net\n5. Kantaldirako txartelak salgai\n2012 maiatza 30 Iruzkinik ez\nSopelako AITXU! euskara taldekoak motorrak berotzen ari dira “Euskarak batzen gaitu” lelopean 5. aldiz ospatuko duten kantaldi herrikoia berriro ere arrakastatsua izan dadin. Eragile ezberdinekin kontaktuak garatzen ari dira eta ekainaren 1etik aurrera Afari Herrikoian parte hartzeko txartelak salgai ipiniko dituzte. Afariaren prezioa 20 eurokoa da eta txartelak LAIAK tabernan, Aleman tabernan eta Larrabasterrako YAKO dendan topatuko dituzue.\nAurten ere, arratsaldeko 19:00etan lehenengo saioa LAIAK tabernaren ondoan egingo dute. Bertan TABERNA IBILTARIA taldeak bere giro alaia askatuko du han bilduko diren guztien laguntzarekin. Guztiek abestu dezaten, AITXU! taldekoek abestien letrekin liburuak banatuko dituzte.\nLehenengo saioa ospatu eta gero, gaueko 21:30etan eta URKOko polikiroldegian HERRI AFARIA eta KANTALDI NAGUSIA ospatuko dute. Afaldu eta gero, eragile ezberdinek taldeka aterako dira abesti bana kantatzeko, ezaguna den giro herrikoia eta euskalduna sortzen. Badakizue, ez itxaron gehiegi eta har ezazue zuen txartela ahalik eta lasterren.\nEtnobotanikari buruz berbatxango interesgarria\n2012 maiatza 15 Iruzkinik ez\nPasa den igendean, Aitxu! Sopelako euskara taldeak, Getxoko EGIZUkoekin eta Erandioko BERBOTS taldekoekin batera, beste berbatxango interesgarria eta bitxia antolatu zuen. Oraingo honetan etnobotanikari buruz aritu ziren eta Gorka Menendez adituaren laguntzaz gure inguruan dauden belarren ahalemari buruz eta gure arbasoen usadioei buruz informazio interesgarriak ezagutu zituzten. Hona hemen berbatxango horren laburpen txiki bat.\nAurten ere “Euskaraz olgetan” Sopelan\n2012 maiatza 7 Iruzkinik ez\nAurten ere “Euskaraz olgetan” aurrera eramango da Sopelan. Egitasmo honen bidez umeek eta gurasoek elkarrekin euskaraz jolasteko aukera izango dute hainbat igandetan lau hilabetetan. Maiatzean eta ekainean Jauregizar plazan egokituko dira ekintzak; irailean eta urrian, aldiz, Larrabasterrako Urgitxieta plazan, eta kasu guztietan. ordutegia goizeko 12:00etatik 14:00etara izango da.\nXede hezitzaile eta ludikoaz gain, egitasmo honen helburu nagusia helduek euren seme-alabekin euskaraz aritzeko ohitura hartzea da; 0 eta 3 urte bitarteko umeek armiarma formako karpa puzgarri baten barruan jolasak, mahaiak, liburuak e.a. eskura izango dituzte.\nGaztetxoek, ostera, igandero plazan ekintza berri bat izango dute prest: puzgarriak, ipuin kontalariak, diskofestak, bideo-joko guneak, tailerrak eta beste hainbat jarduera. Hona hemen maiatzan eta ekainan izango diren ekintzak:\nPuzgarriak: maiatzak 6\nKomiki tailerra: maiatzak 13\nTatuaje tailerra + ipuin kontalaria: maiatzak 20\nNatura bizirik: maiatzak 27\nDiskofesta: ekainak 3\nAlehoop: ekainak 10\nKometak + ipuin kontalariak: ekainak 17\nEuskal Jaia: ekainak 24\n5. kantaldia gero eta gertuago!\n2012 maiatza 3 Iruzkinik ez\nAitxu! Sopelako euskara taldeak antolatzen duen kantaldia martxan dago. Aurtengoa 5. edizioa izango da eta betiko moduan herriko talde zein pertsona ezberdinek euskararen alde elkarrekin kantatuko dute. Ekitaldi herrikoi hau oso arrakastatsua da eta urtez urte gero eta jende gehiago parte hartzen ari da. Dagoeneko data jarrita dago. Ekainaren 15ean ospatuko dute. Arratsaldeko 19:00etan LAIAK tabernaren inguruan kaleko saioa egingo dute. Iluntzean, 21:00etatik aurrera URKO kiroldegian herri afaria eta kantaldia ospatuko dute. Aurreko edizioetan bezala TABERNA IBILTARIA musika taldeak jaialdia gidatuko du.\nAfarirako txartelak laster salgai ipiniko dituzte LAIAK eta Aleman tabernetan Sopelan eta Yako dendan Larrabasterran. Ez dute txartelik gordeko. Aurtengoa iragartzeko bideo bat zabaldu dute aurreko edizioetako irudiekin. Hona hemen bideoa. Badakizue, ekainaren 15ean Sopelan euskaraz kantari! Hartu data eta eros ezazu afarirako txartela.\nSopelako errotak ezagutzeko “berbatxangoa”\n2012 apirila 23 Iruzkinik ez\nBerriro ere Sopelako Aitxu!, Erandioko Berbots eta Getxoko EGIZU eskara taldeek datorren iganderako proposamen erakargarria eta euskalduna egin digute. Oraingo honetan, Sopelako erroten inguruko historia eskura jarriko digute eta Urdulizen oraindik martxan dagoen “errotatxu” errota bisitatzera garamatzate. Betiko moduan den dena euskaraz.\nApirilaren 29an goizeko 9etan autobusa Erandiotik aterako da eta 9:15etan Algortako metroan han egongo direnak hartu eta gero 9:30etan Sopelako Elizan azken parte hartzaileak hartuko ditu erroteen inguruko ibilbideari hasiera emateko. Azalpenak eta bisitak Berangoko mugan dagoen Pose (El molino) errotan hasiko dira eta Larrabasterrako errota batzuk aurkeztu eta gero Urdulizko “errotatxura” abiatuko dira. Bertan errota martxan ikusteko aukera egongo da. Bidaian Mikel Begoñak azalpenak emango ditu eta oinarrizko informazioa banatuko dute.\nAmaitzeko, gaur egun Sopelako Gaztetxea den Sekeko errotan talo tailerra eta dastaketa egongo da. Meñakoz elakartearen taloegileek taloa prestatzeko jarraitu beharreko urratsak zuzenean azalduko dituzte. Jarraian prestatutako taloak guztion artean dastatuko dituzte. Amaiera ezin hobea oso interesgarria den berbatxango hau borobiltzeko.\nParte hartzeko aurretiaz izena eman behar duzue. Kartelean agertzen dira zuen izena emateko bideak.\nAutobusez joateko plazak mugatuak dira. Beraz, ahalik eta lasterren eman zure izena.\nEsaera Zaharren txapelketan eguraldi kaxkarra baina giro aparta\n2012 apirila 21 Iruzkinik ez\n19. edizioa izan da eta beti bezala giro aparta eta euskalduna Sopelako taberna eta txoko guztietan hedatu da. Aurten bazkaria eta finala pilotalekuan ospatu dute. Trikitilariak, txirulariak, bertsolariak eta koadrila ugari ibili dira giro alaia non nahi zabaltzen. Hona hemen jai handi honen bideo laburpena.


Publizitatearen klasikoak Euskaraldia sustatzeko: The pause that refreshes | Sorland\nazaroa 27, 2018 online_505n283m\nDepresio Handiaren garaian korporazio estatubatuarrak beldur ziren salmentek behera egingo ote zuten. Egoera hartan, eguneroko bizitza iluna zenean, Coca-Colak pertsona kezkagabeak eta bizimodu idealizatua eraman zituen publizitatera. Kanpainaren lehenengo urtebetean, salmentak bikoiztu egin ziren! Dirudienez, halako zerbait behar zuten estatubatuarrek adorea berotzeko.\nCoca-Colak sarri jo du goia publizitatean, eta hauxe izan zen jendearen iruditerian txertatu zuen lehenengo kontzeptua, 1929. urtean.\nFreskatzen duen perpausa\nEuskarak ere ez ditu garai errazak bizi, eta ez dugu uste kezkagabetasuna sustatu behar dugunik, baina, baliteke idealizazio pittin batek onik egitea. Adorea berotuko digun zerbaiten beharra, behintzat, badugu euskaldunok.\nHortik, bada, Coca-Colaren ideia arrakastatsuaren gure berrinterpretazioa, garai beretsuko euskal eszena batekin, euskarazko perpausa batek jendearekin harremanak aberasteko dakarren freskotasuna aldarrikatuz.\nPublizitatearen klasikoak Euskaraldia sustatzeko: Think smallPublizitatearen klasikoak Euskaraldia sustatzeko: Marlboro man


Jarduera ekonomikoen ordainketa zatikatuak - Ogasuna\nJarduera ekonomikoen ordainketa zatikatuak/\nOrdainketa zatikatuak enpresari eta profesionalek hiruhilero Foru Ogasunari hurrengo urtean aurkeztuko duten errenta aitorpenaren kontura egiten dizkioten ordainketa edo aurrerakinak dira.\nJarduerak egiten dituzten zergadun guztiak ordainketa zatikatuak egitera behartuak daude, ondokoak ezik:\nNekazaritza edo abeltzaintza jarduerak egiten dituzten zergadunak, baldin eta aurreko urte naturalean jardueratik lortutako sarreren gutxienez %70i atxikipena edo konturako sarrera aplikatu bazaio. Dirulaguntza arruntak edo kapital dirulaguntzak eta kalte-ordainak kanpoan uzten dira.\nJarduera profesionaletan jarduten diren zergadunak, aurreko urte naturalean, jardueraren % 50ek gutxienez atxikipena edo konturako sarrera izan bazuen.\nOrdainketa zatikatuen zenbatekoa\n1.- Prozedura orokorra:\nHiruhileko bakoitzeko ordainketa zatikatua azken aurreko urtean lortutako etekin enpresarial edo profesionalen %5ekoa izango da (2019ko ordainketa zatikatuak = 2017ko etekin garbiaren %5), azken aurreko urte horretan zergadunari egindako atxikipen eta konturako sarreren %25ean gutxitua.\n2.- Prozedura bereziak:\nAparteko izaerarekin (sasoiko jarduerak, jardueraren hasiera edo aldaketakoak, azken aurreko ekitaldian ez direnean jarduerak egin edo ez zutenean etekin positiboa izan, azken aurreko urteko hiruhileko korrelatiboan baino eragiketa bolumen txikiagoko hiruhilekoren bat), etekinak zuzeneko zenbatespeneko metodoaren bitartez zehazten diren jarduerengatik zergadunak hiruhileko eragiketa bolumenaren %1 sartu ahal izango du. Zenbateko horri, hala badagokio, hiruhilekoan zehar egindako atxikipen eta konturako sarrerak kendu beharko zaizkio.\nZergadunek adierazitakoa baino portzentaje handiagoa aplikatu ahal izango dute ordainketa zatikatu bakoitzean.\nAurkezteko modua eta lekuak\nJarduera ekonomikoen ordainketa zatikatuak hiru modutan aurkez daitezke:\nInternet: 2017ko ekitalditik ZergaBidea plataforma erabiliz, eta 2016ko ekitaldira arte Gipuzkoatarian sartuz, bertan dagoen formulario betez edo Zergabidea programa zaharrarekin lortzen den fitxategia igoz.\nPaperean: 130 inprimakia bete eta Finantza entitate laguntzaileren batean entregatzearen bitartez.\nOrdainketa zatikatua helbideratu daiteke 005 ereduaren bitartez.\nLehen hiruhilekoa: apirilaren 1etik maiatzaren 10era bitartean\nBigarren hiruhilekoa: uztailaren 1etik abuztuaren 10era bitartean\nHirugarren hiruhilekoa: urriaren 1etik azaroaren 10era bitartean\nLaugarren hiruhilekoa: hurrengo urteko urtarrilaren 1etik otsailaren 10era bitartean


Kroaziarra 2007an izan zen talde gasteiztarraren teknikaria. Ivanovicek Baskoniako bere hirugarren abenturari esan dio agur.\nIvanovic: ''Baikorrak izatea da egoera honi aurre egiteko modu bakarra''\nSaski Baskoniak erabaki du Dusko Ivanovic entrenatzailearekin zuen kontratua bertan behera uztea eta Radio Vitoriak aurreratu duen bezala bere ordezkoa Neven Spahija izango da. 2007an heldu zez Gasteizera eta bere lehen denboraldian ACBko Liga eta Superkopa irabazi zituen; gainera Erregeko Kopako eta Lauko Finalerako txartelak erdietsi zituen taldeak.\nTaldearen emaitzen bolada txarraren ondorioz. "Taldeak ez du jokalariei aurreikusten zaien errendimendua eskaintzen, ezta taldearen ezaugarri izan den etengabeko borroka jarrera ere", adierazi dute taldeko arduradunek webgunean argitaratutako ohar batean.\nBaskoniak bere webgunean jakinarazi duenez, entrenatzaile berria astelehen honetako iluntzean helduko da Gasteizera eta asteartean aurkeztuko dute Buesa Arenan, 10:00etan, Bitci Baskoniak 20:30ean Buesa Arenan Izar Gorriaren aurka jokatuko duen partida zuzendu aurretik.\nHorregatik, "entitateko arduradun nagusien betebeharra da erabakiak hartzea, talde honek eskaini behar duen lehiakortasuna berreskuratzeko eta jokalariengan identifikatuta egotea merezi duen zaleari ilusioa pizteko", gaineratu dute.\nDenboraldiaren egoera ez dela erraza izan aitortu dute, taldeko erreferente izango diren kide berriak iritsi baitira, eta jokalari garrantzitsuen lesioek, nazioarteko hitzorduen egutegiek (Olinpiar Jokoak eta Afrobasket) eta Euroligaren eta ACBren datek zaildu egin baitute jokalari guztiak taldera egokitzea. Edonola ere, emaitzak ez direla espero bezalakoak izan nabarmendu dute, eta "erabaki zail hori" dakartela berekin.\nBaskoniak "bihotzez" eskertu dio Dusko Ivanovici Gasteizen egindako lana, berarekin lortu baitira klubaren arrakasta gehienak, tartean duela 18 hilabete eskas lorturiko Endesa Liga. Gainera, errespetu eta maitasun pertsonaleko harreman berezia sortu dela azpimarratu dute. "Montenegroko prestatzailearen figurak, beste teknikari eta jokalari batzuenak bezala, klub honen historia arrakastatsua eratzen lagundu du", adierazi dute Gasteizko taldeko arduradunek.\nErabakiarekin, "kohesio handiagoa" bilatzen da, jokalari guztien errendimendurik onena lortzeko, eta "ezinbestekotzat" jo dute "Baskonian inplikatuta gauden guztiok, klubak, zaleek, teknikariek eta jokalariek, bat eginda egotea eta ahalik eta gehien ematea, ahalik eta ahalegin handiena egiteko eta Baskoniaren izaera berreskuratzeko".\nFC Bartzelona: 2005-2008\nKK Buducnost: 2015.\nBK Jimki: 2016-2017\nBaskonia: 2019- 2021\n¿ Comunicado Oficial: Dusko Ivanovic#GoazenBaskonia


EL POBALEKO BURDINOLA. Vulkanoko Sutegia\nArtearekin kontatuko dizuegu!\nEl Pobaleko sutegia bezalako ingurune inspiratzaile batek Velazquez margolariaren obra ikoniko honen istorioa deszifratzeko balioko du. Ana Prestamero arte espezialistak gidatuko du jarduera hau, aurrerago sarean ere goza dezakegun hitzaldia.\nLekua. El Pobal burdinola\nEguna Ordua: Irailak 18an 11:00etan\nErreserbak: 629271516 edo elpobal@bizkaia.eus


Ibinagabeitia Proiektua / Ttu-ttuá-0,3 (1984-negua)\n— Ttu-ttuá-0,3 (1984-negua) —\nDuela anitz urte...\nDuela anitz urte, denborak beste eratako garrantzia zeukanean eta Sisifo (edo holakoak) artean agertu ez ziren aurregarai haietan, aitaordezko agureak, jadanik zainak narrabide ubelak zitzaizkiolarik azalpean, holantxe mintzatu omen zitzaion bere alaba bakar eta beraz adoretsuenari:\n«Heriotza hurbil antzematen dut. Laister haizeak, orbelak zanbulukatzen dituen bezala, zure begi laranjatsuetarako lausotuko nau. Bai, orok irakurritako lerrokada izango naiz eta esku suabe batek izenbakoen historia-liburuaren ezkerraldean rnetatuko nau.\nBueno, ordurako zeharo asimilaturik izan beharko duzu: beti dago zerozer sartalderago gogoratu beti sartalderago.\nAmak esandako lumarik ederrena eta antzekoak bigarren mailako zerak dira; gainera idazten ez duen luma edergailu baino ez da». Irribarre gogerazle bat luzatu zitzaion belarri zimur tarten orduan bai sasoia eta hamaika zerrikeria berpizten zirela.\nKolpeka hitzegiten zuen, azkenaurreko arnasa aprobetxatu nahian edo. Etenka. Haren itsu-begi ispilotsuetan ez zegoen ez tristura ezta etsipen aztarnarik, ile urdinak emandako jakituria disdiratzen zuen aurpegian, nekez bainan.\n«Eriden ez duzun artean, banimenduan, etxetik urrin ibiliko zara, arima errarien antzera atzedenga» jaurtiki zuen trumoitsuki, baina besoetakoa ez zen batere ikaratu; egia esan, etzuen tipo adurti hori larregi istimatzen eta dakizuenez respetorik ez dagoenean ez dago beldurrik eta beraz maitasunik ere. Halan eta guztiz onartu egin zuen. «Kausitzerakoan gorde eta poz-pozik biziren zara. Ez dut ezta pentsatu nahi kaskar gizen bat bilakatuko zarenik», burutu zuen eskua bularran, bihotzari dagokion lekuan, jartzen zuela keinua teatralaz.\nNeskatoak muturra makurtu zuen buruan zeukan gauza piloa ahalik eta laburren adierazteko eta zakutoa helio, kaltzio eta beste lelokeriaz betetzeari ekin zion gogo handirik gabe.\nHolantxe hasi zen eguzkiaren inoraroa.\nZoriona mendebalderago ote.


Lana da giltza - - euskalerriairratia.eus\nAitor Etxarte 2015-12-14 12:14\nMerced kaleko ultramarinos gorrian Pepek eta Upek apal guztiak, kutxak, zakuak edo mostradorea ordenatua, garbia, erakarria zuten beti. Denda zen mundu perfektuaren parabola: tratu atsegina, jaki eta gaien oparotasuna, lasaigarria den ordena. Adinez aurrera egin zuten biok eta Ángelek hartu zuen ardura. Aldaketa ez zen onerako izan eta paradisu txikia anabasaren txoko iluna bihurtu zen. Aldaketarekin denda bat eta amets txikia galdu genuen.\nLana eta ardura dira sekretuak. Besteok zer egin behar duten esateak ez du neke handirik sortzen. Ezta emaitzarik ematen. Ultramarinos dendak edo gizarte proiektu bat garatzeak lan eskerga eta ardura handia eskatzen ditu. Gurean, lana eta ardura alaiki gutxiesten jarraitzen dugu. Gero, jakina, dagozkigun emaitzak jasotzen ditugu.\nHerder pentsalari alemanak zioen moduan: “Lanak eta horretan emandako orduak dira pertsona bikainari bikaintasuna eransten diotenak; eta hori edozein xedea egiterakoan, txikiena edo desatseginena izanda ere, guztiak errepikaezinak eta garrantzitsuenak balira bezala”.


Zergaren kuotaren gain ondorengo hobariak aplikatuko dira:\n%95, eraikinen elementu komunen eraikuntza, instalazio eta obretarako komunitate obra bezala egiten badira edota eraikinaren osotasunari eragiten badiote. Elementu komunen obratzat hartzen dira:\nTeilatua, obrak teilatu horren egituran eragiten ez duenean.\nSaneamendua eta hornikuntza.\n%95 landa ingurunean hobi septikoak egiteko, beti ere haiek bere osotasunean jabeak ordaintzen dituenean.\n%95, Eguzkiaren argindarraren aprobetxamendu termiko edo elektrikorako sistema, aurretik eraikita dauden eraikinetan instalatzeko obretarako. Beroa ekoizteko instalazio horiek, dagokion administrazioaren homologazioa edukiko duten kolektoreak eduki beharko dituzte ezin bestean eta aplikaziozkoa izango da soilik eguzki energiaren aprobetxamendu termiko edo elektrikorako esandako sistemak ezartzea obligaziozkoa ez den eraikinetan.\n%90, Barne Berrikuntza Alderdiaren barnean dauden eraikinetan egingo diren, Erdi Gune Historikoaren Berritze Plan Bereziarekin bat etorriko diren, barne berritze lanetarako, ondare hiritartu eta eraikitakoa berritzeko babestutako jarduerei buruzko Eusko Jaurlaritzaren Abenduaren 30eko 317/2002 Dekretuaren onurez baliatu edo ez.\n%90, Barne Berrikuntza Alderdiaren barnean dauden eraikinetan egingo diren lanetarako (ez da beharrezko Berritze Plan Berezia edukitzea), etxebizitzen berritze lan osoak badira edo lan txikiagoen kasuan, Jabekideen Komunitateak bultzatutako elementu komunen berritzea dela eta, edo haiekin batera, egiten badira.\n%90, duten diru sarrera bakarra nekazaritza-abeltzantza ustiapenetik datorrena den, famili unitate bat osatzen duten pertsonek bultzatutako Landa Alderdian egindako lanetarako. Horretarako aurreko ekitaldiko errenta aitorpenaren edo aitorpenen kopia aurkeztu beharko dute eta nekazaritza kontribuzioan alta emanda egotea.\n%90 igogailuak jartzeko lanetarako.\n%90, ezinduen irisgarritasun eta bizigarritasun baldintzak hobetuko dituzten obretarako.\n%50 Berritze Isolatuko obretarako, hura, ondare hiritartu eta eraikitakoa berritzeko babestutako jarduerei buruzko Eusko Jaurlaritzaren Abenduaren 30eko 317/2002 Dekretuaren terminoetan ulertuz, baldin eta esandako Dekretu horretan aurreikusten diren onurez baliatzen badira eta Udalaren aurrean Eusko Jaurlaritzaren Ebazpena aurkezten badute.\n%50, etxebizitza sozial eta babes ofizialeko etxebizitzen erregimen juridikoaren eta ekonomikoaren pean egindako etxebizitzak eraikitzeko obretarako.\n%95 merkataritza txikiko jarduera aurrera eramaten den lokalaren birgauzatze lanetarako, ostalaritza establezimenduetarako izan ezik. Merkataritza txikitzat zera ulertzen da, bertako jabea eta gehienez ere beste hiru pertsona lan egiten dutenak, beti ere jabea, antzeko ezaugarriak dituen Debagoiengo bailaratik kanpoko beste negozio baten jabea ez bada. Horretarako interesatuak zinpeko aitorpena aurkeztu beharko du esanez merkataritza gune txikian lan egiten duten pertsona kopurua zein den era berean Debagoientik kanpo ez dela antzeko ezaugarriak dituen beste negozio baten jabe. Gainera, JEZaren fotokopia aurkeztu beharko du.\nHobari horiek ezingo dira batera aplikatu.


Prince Mansour bin Abdul Aziz Al Saud (1336 AH / 1918tik 1369 e / May 2, 1951), Saudi Arabia lehenago Defentsa ministroa eta Abiazio ere. Zortzigarren Abdul Aziz King gizonezkoa semeak semea da. Haren amak martiri Princess jatorria Armenian da.\nIkasi printzeen Eskolan egin zituen eta, irakurketa, idazketa eta Quran buruz ikasten ikastea. 1351 parte hartu zuen «Borroka Jizan» aitarekin zuen. Bere aita, Abdul Aziz King, defentsa eta armadako ministro, eta bere ministerioak zereginak zehar garapen planak jarri zuen armada sektorean dagoen izendatuta, Najd eta Hijaz eta Asīr kuartel militarrak sortu zuen eta militar askok atzerrira bidali zuten, trebakuntza aztertzeko eta makina modernoak ekarri armadaren, izan ere, parte-hartzaile kopurua handitu egin Saudi armada oso azkar Bertan bi urte geroago estimatu armadako soldadu B20000 kopurua ikusi zen, eta hobari eta soldatak sektoreen militar guztietan sistema bat garatu du, egoera finantzen partaidetzarekin. Bulegoan hartu zehar armada unitate batzuk Palestina 1948ko gerran parte.\nUrtearen 1369 AH 1951 dagokiona ere, bidaiatu zuen bere anaiak Faisal eta Khaled batera Parisera, eta hegazkina ondoren saloi lehorreratu eta bat-bateko heriotzaren ondorioz hil ziren.


Ibone Elordi Aristondo: "Liburuan jorratzen diren gaiak nire bizitza pertsonalarekin lotu nahi nituen" - Lea-Artibai eta Mutrikuko Hitza : Lea-Artibai eta Mutrikuko Hitza\n'Siloren mezua' liburua euskaratu duen ondarrutarra\nIbone Elordi Aristondo: "Liburuan jorratzen diren gaiak nire bizitza pertsonalarekin lotu nahi nituen"\nMario Rodriguez Cobos ‘Silo’ idazle argentinarraren 'Siloren mezua' (El mensaje de Silo) liburua euskaratu du ondarrutarrak. Zapatuan [ekainak 8] Kofradia Zaharrean emango ditu bere lanari buruzko xehetasunak, 19:30ean.\nZer da Siloren mezua? Zergatik erabaki zenuen liburua itzultzea?\nNire interes pertsonalak bultzatuta hasi nintzen. Liburuan jorratzen diren gaiak interesatu zitzaizkidan; heriotzari buruz hitz egiten da, gaixoei buruz…. Eta nire bizitza pertsonalarekin lotu nahi nituen. Familiartekoekin partekatu nahi izan dut esperientzia hori, eta itzulpen lan honek aukera eman dit.\nNola moldatu zara itzulpen lanetan?\nBerez, ez naiz itzultzaile profesionala. Bakun enpresaren laguntza izan dut eta Larraitz Garmendiak zuzendu dit lana. Zaila izan da niretzat, gai sakonak, existentzialak, jorratzen dituelako liburuak, kontzeptu oso bereziz josita dago. Eta horiek euskarara itzultzea kosta egin zait. Orokorrean, Mario Rodriguez Cobos idazlearen obra itzultzen duten guztiak boluntarioak dira.\nZenbat denbora behar izan duzu itzulpena egiteko?\nUrteak eman ditut lan honekin. Zatika itzuli dut liburua, gaur pasarte bat, denbora batera beste bat…. Pasarteak itzultzen joan naizen bitartean hurbilekoei bidaltzen nizkien beraiek irakur zezaten, baina gero ezabatu egiten nituen, moldatu. Eta horrek luzatu egin du nire lana.\nNola antolatuko duzue zapatuko aurkezpena?\nLiburuaren pasartetxo bat irakurtzea da nire intentzioa, esaldi batzuk, agian musikarekin. Oraindik ere erabakitzeke daukat. Izan ere, nire alabak zeharkako txirula jotzen du eta beharbada aurkezpen ekitaldian emanaldi txiki bat egingo dugu elkarrekin, nahiz eta oraindik ez dugun ezer prestatu.\nZenbat jende aurreikusten duzu joatea?\nEz dakit zenbat jende etorriko den. Aurkezpena euskaraz egin nahi dut, baina ez dakit gerturatuko diren guztiak euskal hiztunak izango diren edo ez. Erdaldunak etorriz gero, arazorik gabe bi hizkuntzak erabiliko ditut, ezer ulertu gabe gera ez daitezen.


Petrolioa ekoizten eta kontsumitzen duten herrialdeak ez dira iristen produkzioa handitzeko akordiora | Consumer\nPetrolioa ekoizten eta kontsumitzen duten herrialdeak ez dira iristen produkzioa handitzeko akordiora\nBat datoz petrolio-sektore guztietan inbertsio handiagoa egin behar dela.\nPetrolio gordina ekoizten eta kontsumitzen zuten herrialdeek ez zuten lortu atzo akordiorik egungo “urre beltzaren” eskaintza prezioen igoera geldiarazteko. Saudi Uharteko Yeda hirian egin zen bileran, parte-hartzaileak 35 herrialdetako ordezkariak, 25 konpainiakoak eta nazioarteko zazpi elkartetakoak bat etorri ziren petrolio-industriako sektore guztietan bi aldeen inbertsioak handitzeko beharrarekin, bereziki ekoizpenean eta finketan.\nTopaketa amaitu ondoren, Ali Al Naimi Saudi Petrolio ministroak jakinarazpen bat irakurri zuen, eta, bitartean, “finantza-merkatuen gardentasuna” eskatzen zuen. Agiri horrek azpimarratzen du petrolio gordinaren prezioaren igoerak “kalte egiten diela bai ekoizleei bai kontsumitzaileei”. Testuak, halaber, petrolioa ekoizteko gaitasuna handitzeko eta herrialde ekoizleen eta kontsumitzaileen arteko lankidetza hobetzeko eskatzen du, eta bi aldeen interesak zaintzearen garrantzia azpimarratzen du.\nEuropako liderrek, berriz, petrolio-upelaren garestitzean “espekulatzaileen” eginkizuna aztertzeko eskatu zuten. Britainia Handiko lehen ministroak, Gordon Brown-ek, iragarri zuen Europak “bitartekari-lana” bilatuko duela ekoizpena handitzeari buruzko AEBko behin eta berriz esaten duenaren eta espekulatzaileek prezioen igoeran zeregin garrantzitsua izan dutela ziurtatzen duten ekoizleen artean. Izan ere, duela astebete, upelak 140 dolar inguru izan zituen, errekor historiko bat, eta bakar batean balioa %100 handitu zen.\n“Petrolioaren prezioa batez ere eskaintzaren eta eskariaren oinarriek bultzatzen badute ere, hazkunde nabarmena egon da finantza-inbertitzaileek merkatuetan duten parte-hartzean, eta horrek eskaintzaren eta eskariaren arteko desoreka eragin dezake”, esan zuen Brownek.\nEuropako liderrek petrolio-upelaren garestitzean “espekulatzaileen” eginkizuna aztertzeko eskatu zuten.\nHala ere, Britainia Handiko lehen ministroak esan zuen etorkizuneko petrolio-kontratuak “oso onuragarriak direla munduko merkatuaren eraginkortasuna handitzeko eta enpresei epe labur eta ertainean petrolioaren prezioetan nahi ez diren aldaketetatik babesteko”.\nYedan dagoen Alemaniako ordezkaritzak, Michael Glos Ekonomia ministroa buru zuela, zera esan zuen: “espekulazioa petrolioaren prezio altuetan paper garrantzitsua betetzen ari da, Estatu Batuak onartzeko prest dagoena baino gehiago, baina petrolio gordina ekoizten duten herrialdeak esaten ari direnak baino gutxiago”.\nSamuel Bodman Estatu Batuetako Energia idazkariak, ordea, azpimarratu zuen ekoizpenaren igoera produkzioaren eskasia bati bakarrik zor zaiola, “petrolio-eskari gero eta handiagoaren erritmoari jarraitu ez diona”. Bodmanek petrolio gordinaren ekoizpena handitzeko eskatu zuen. “Petrolioaren eskaintza gehigarririk ez badago, eskariaren %1eko igoera bakoitzeko, prezioa %20 igotzea espero dugu”, ohartarazi zuen.\nBestalde, Chakib Jelil Herrialde Petrolio Esportatzaileen Erakundeko presidenteak (OPEP) petrolio gordinaren eskaintza handitu nahi izan zuen prezioak hozten saiatzeko, prezioak ez baitzituzten eskaintzaren eta eskariaren legeei erantzuten. “Merkatua orekatuta dago. Ez da eskaintza-arazoa” esan zuen.\nKuwaitek atea zabalik utzi du ekoizpena handitzeko, kontsumitzaileek hala eskatzen badute\nJelil-en arabera, karteleko 13 kideek erabaki zuten ez zela beharrezkoa aparteko bilera bat egitea ekainean, eta merkatua berriro ebaluatuko dela hilabete batzuen barruan. Zehazki, hitzordu hori irailean izango zela zehaztu zuen, haren iritziz, “ez baitago eskaintzako arazorik, eskaria jaisten ari baita”.\nKuwaitek, ordea, atea zabalik utzi zuen produkzioa handitzeko, baldin eta kontsumitzaileek hala eskatzen badute eta petrolio gordinaren kotizazioa egonkortzea beharrezkoagoa bada; izan ere, egun bakar batean 10 dolar igotzera iritsiko da, orain arte ez bezala.\nhanditu kontsumitzaileak oferta-eu países productores-eu petróleo-eu


Albisteak - Labainketa-anduiak prestatzea legamia hautemateko\nLabainketa-anduiak prestatzea legamia detektatzeko\nJarri iragazki paper biribilaren zati bat beheko aldean Petri plaka, jarri U formako beirazko hagaxka gainean, eta jarri bi garbi beirazko diapositibak beirazko hagaxkan.\nEsterilizatu ondoren, gehitu mililitro batzuk% 20 olio iragazkorreko disoluzio esterilizatua iragazki paperera modu aseptikoan. Kultura prozesuan zehar iragazki papera hezea mantentzea da bere funtzio nagusia.\nPasteur pipeta erabiliz, gehitu urtu legamia ateratzeko agar edo patata dextrosa agar edalontziaren diapositibaren gainazalean agar ertaineko geruza mehe bat osatzeko.\nErabili an begizta inokulatzailea probatu beharreko legamia beirazko diapositiban marratzeko, estali kultura-ingurunearen zati bat estalki edal esteril batekin, estali Petri plaka eta jarri 25 ° C-tan 7 egun baino gehiagoz.\nErabili fase kontrasteko mikroskopio bat bakterioen hazkundea hazkunde fasean behatzeko, eta alderatu airera eta estalitako beiraren azpian dauden bakterioen hazkundea. Ezabatu dezakezu poliki-polikiestali beira beirazko diapositibatik, bota laktofenol, laktofenol-azido pikriko edo laktofenol kotoizko urdin tanta bat bakteriak finkatzeko, eta, gero, estalkiko beira parafinarekin, iltze-esmalteaz edo itsasgarri bereziko zigiluekin estali.\n1. Garbitu diapositiba eta estali beira.\n2. Jarri ur tanta bat kristaleko diapositibaren erdian.\n3. Erabili disekzio orratz bat hifa batzuk jasotzeko.\n4. Aplikatu ur tanta garbietan.\n5. Estali beira-estalkiarekin.\n6. Tindaketa egin behar da, eta tindatu gabe behatu daiteke.\nGisa Petri plaka,beirazko diapositibak, begizta inokulatzea, estali beira ekipamendu eta ekipamendu medikoen fabrikatzailea eta hornitzailea, Huida-k bezeroei laborategiko ekipamenduetarako soluzio orokorrak eskaintzeaz gain, kalitate handiko produktuen eskaintza osoa eta laborategiko laborategientzako lotutako zerbitzuak ere eskaintzen ditu. Ongi etorri xehetasun gehiagorako kontsulta bidaltzeko.